Обуна нима? | "Адолат" СДП\nОбуна сўзининг луғавий маъносини излаб эрта саҳардан Google тармоғидан анча ёзиб ҳам топа олмадим. Ҳаракатим зое бўлди. Ёки тилшунос олимларимиз бунга эътибор беришмаган ёки мен хотирамни яхши ишлата олмадим. Бу сўзнинг луғавий маъноси, қайси тилдан келиб чиққан, қандай ўзгаришга учраган, (ҳар қандай сўз вақт ўтиши билан ўзгариши мумкин, қадимги китобларимиздаги сўзлар бунга мисол), қанақа ўзаги бор, шулар ҳақида фикримни кенгайтирмоқчи эдим.\nАхир ҳар қандай сўзнинг келиб чиқиши, шу тил бағрида эмин-эркин ишлатилиши тарихи, ишлатилиш соҳаси, даврлари, ва ҳоказолар бор. Ҳеч қандай сўз бекорга пайдо бўлмаган. Касб эътибори нуқтаи назаридан журналист бўлганлигим учун бунга ҳаққим бўлса керак. Асло мажбурий обуна ҳақида эмас. Чунки унинг, яъни обунанинг ичида, борингки, газета ва журналлар, китоблар ичида ўсганмиз. Онгимизни шулар сеҳрлаган. Интернет ичида эмас. Чунки бу сўз аввалдан бизнинг соҳада қўлланилган. Бу сўзни ишлатамизу, маъносини ўйламаганмиз.\nҚисқача айтганда, обуна ахборот соҳасида ишлатилади. Рус тилида “подписка” деб ишлатилади. Масалан, телеграмда “подписчик” сўзи ишлатилади. Яъни телеграм тармоғида қанчадир обуначиларга эга каналлар, гуруҳлар ўз иш фаолиятини давом эттиради. Биз ҳаммамиз бугун обуначимиз, чунки телеграм иловаси бўлмаган телефонлар камайиб бормоқда. Қизиқувчилар кўп. Функциялари кам телефонлардан қиммат телефонлар афзал кўрилмоқда. Ҳамма ахборот ғала-ғовурига ўзининг “отини” ҳайдагиси ва “улоғини” тортиб олиб чиққиси келади. Бунинг устига интернет сайтлари, фейсбук, инстаграм, твиттер, тик-ток ва алламбалолар. Инсон ақли билан ўйлаб топилиб, дунё дастурчилари томонидан “шипиллаб” ишлаб чиқилаётган бу илова, тармоқ ва ҳоказолар ахборот майдонини эгаллаяпти.\nДарвоқе, обуна масаласида. Ахборот кўз орқали ёки қулоқдан каллага кирар экан, ўз жойини излайди. Сиз нимага обуна бўлар экансиз, шу ахборотнинг таъсирида юрасиз. Қўл телефонлари, компьютерлар, вай-фай, газета, журналлар ва ҳоказо. Бунда инсоннинг ихтиёри ўзида. Аммо XXI асрнинг хулосаси шуки, ахборот инсон онгида тўлиб боради. Ахир онг ҳам бир идишга ўхшайди. У ҳам бир куни тўлади. Лекин нима билан? Нима билан тўлади-ки, мактабга ҳам телефон олиб бормаса бўлмайдиган боланинг қалби? Нима билан тўлади-ки ҳар хил ахборотларга кириб кетаётган, шу ахборотнинг таҳлили, инсон қалби ва тафаккурига таъсирини чамалай олмайдиган ёшнинг қалби.\nМенимча, дунёда ҳамма нарса қалб, инсон қалби билан боғлиқ. Биз қалб овозига қулоқ соламиз. Қалбимиз қандай сўзлар таъсирида?\nМен бу мавзуни ёзишимга сабаб, биз ёшларни қўллаб-қувватлаб, ташкил этган ва дарс ўтаётганимиз тумандаги “Ёш журналист ва нотиқлар тайёрлаш маҳорат клуби”да бир ўқувчи менга қанақа ахборотлар билан ишлаш ва уларнинг соҳамиз учун зарурати ҳақида савол берди. Чамаси, гап шеърият ва шеър қоидалари ҳақида кетаётганди. Мен унга қофия ва вазннинг маҳорати ҳақида жичча сабоқ бердим. Ва қайси шоирлардан бу борада ўрнак олиш, шеър қоидаларини ўрганишни тушунтирдим. У эса “Устоз, интернетдан изласам бошқа нарсалар чиқиб келавераяпти”, деди. Демак, интернет ёшларимиз учун номаълум дунё, сарҳад. Мана, ахборот ва инсон чегараси. Мана, қўпол сўздай ишлатилсаям, обуна. Демак, биз қайсидир ахборот, матнга, видеога, аудиога телефонда яқинлашаётиб, унга айланиб қолаётганимизни англамаймиз. Биз бу бўйича ёшларга тўғри йўл кўрсатишга масъулмиз.\nХалқ депутатлари Пайариқ туман Кенгаши депутати,\n“Пайариқ ҳаёти” газетаси бош муҳаррири


Зулҳижжа ойининг биринчи ўн кунлигини фазилати\nАллоҳнинг фазли ва раҳмати ёғиладиган тоат-ибодат мавсумларидан бири Зулҳижжа ойининг биринчи ўн кунлигидир. Бу муборак кунлар ҳар бир мўмин-мусулмон учун янада кўпроқ солиҳ амаллар қилиб, Аллоҳга янада яқинлашиш учун бир фурсатдир. Расулуллоҳ (соллаллоҳу алайҳи ва саллам) бизга бу кунларнинг дунёдаги энг фазилатли кунлар эканини билдириб, унда солиҳ амаллар қилиб қолишга тарғиб қилганлар. Бу ҳақда Ибн Аббос (розияллоҳу анҳу)дан ривоят қилинади: “Расулуллоҳ (соллаллоҳу алайҳи ва саллам): “Аллоҳ учун ушбу ўн кунликда қилинадиган солиҳ амаллардан кўра севимлироқ амал йўқдир”, дедилар. Шунда: “Ё, Расулуллоҳ, Аллоҳ йўлида жидду-жаҳд қилиш ҳам-ми?” деб сўралди. У зот: “Ҳа, Аллоҳ йўлида жидду-жаҳд қилиш ҳам дедилар (Имом Бухорий, Абу Довуд, Термизий, Доримий, Ибн Можа ва Аҳмад ривояти).\nАбу Ҳурайра (розияллоҳу анҳу) ривоят қилган бошқа бир ҳадисда Расулуллоҳ (соллаллоҳу алайҳи ва саллам): “Аллоҳ учун ибодат қилинишга Зулҳижжанинг ўн кунидан севимлироқ кунлар йўқдир. Унинг ҳар кунлик рўзаси бир йиллик рўзага, ҳар тундаги ибодат Лайлатул қадрдаги ибодатга тенгдир”, деганлар (Термизий, Ибн Можа ва Байҳақий ривояти).\nШунингдек, Арафа куни рўза тутиш мустаҳаб амаллардандир. Зеро, Пайғамбаримиз (соллаллоҳу алайҳи ва саллам)дан саҳобийлар бу ҳақда сўраганларида бундай деганлар: “Арафа кунининг рўзаси ундан олдинги бир йил ва ундан кейинги бир йиллик гуноҳларга каффорат бўлишини Аллоҳдан умид қиламан” (Муслим ривояти).\nЗулҳижжа ойининг биринчи ўн кунлигида мўмин-мусулмонлар солиҳ амалларга бошқа ойлардан кўра кўпроқ тарғиб қилинганларининг ҳикмати ундаги амаллар Аллоҳ учун янада севимлироқ бўлганидир. Нима сабаб бу ойдаги амаллар Аллоҳга маҳбуброқ? Бу ойнинг аввалги ўн кунларида ҳожилар ҳаж амалларини бажараётган бўладилар, кунларнинг энг улуғи Арафа ва Қурбон ҳайити ҳам айнан шу ўн кунлик ичидадир. Эҳтимол, шу сабаб бу кунларда қилинган амаллар Аллоҳ учун энг маҳбуб бўлса.\nКиритилган вақти: 22/08/2017 00:00; Кўрилганлиги: 2220\nМатериал манзили: https://sammuslim.uz/articles/zulhijja-oyining-birinchi-on-kunligini-fazilati\nЧоп этилган вақт: 25/06/2021 18:23


SARATON BURJI - DAVOLASH\nАвтор Davo На чтение 19 мин Просмотров 52 Опубликовано 02.11.2017\nSARATON BURJI САРАТОН ОЙИ — ҚИСҚИЧБАҚА ЮЛДУЗЛАР БУРЖИ\n22 июнъ — 22 июлъ оралигида тугилганлар. Ой бошқаради. Мизожини белгиловчи унсур — сув. Тимсоли — Қисқичбақа. Буржига хос ранглар — бинафша, оқ, кўк, оч заргалдоқ ранглари.\n2,4,5,8 — бахтпли рақамлар саналади.\nҚисқичбақа юлдуз буржида икки минг йил аввал ёзги Қуёш туриши (Қуёшнинг экватордан энг узоқ — энг жанубий ёки энг шимолий нуқта орқали ўтиш пайти) нуқтаси мос келган. 1988 йилдан бу нуқта Савр (Бузоқ) юлдуз буржига ўтди. Ернинг шимолий тропик қисми ушбу бурж номи билан аталади.\n22 июнь — 22 июль ўртасида туғилганларни Ой бошқаради. Қадимги юнонларда Ой Исида худосининг белгиларидан бири ҳисобланган. Исида худоси эса оналик, мангу аёллик, донолик тимсоли бўлган. Шунинг учун ҳам бу, буюк беғараз муҳаббатда намоён бўладиган доноликни ифода этади.\nУшбу буржда туғилганлар тўғрисида мунажжимлар бир-бирига зид фикрда бўладилар. Баъзилари уларни мулойим, яратувчан, ҳаётга мослаша олмайдиган, бировларнинг ғамхўрлигига муҳтож деб билсалар, бошқа мунажжимлар улардан яхши тарбиячи чиқади, ўзларидан ёш ва кучсизларга ғамхўр бўлади, дейдилар.\nБаъзи манбаларда бу ойда туғилганлар иффатли, уятчан, деб ёзилса, бошқаларидауддабурон, эпчил, деб айтилади. Буларнинг ҳаммаси ҳақиқатга тўғри келади. Умумий хусусиятларини ҳисобга олмаганда, уларнингхарактеридаги бу зиддиятлар қўплаб психолог ва мунажжимларни чалғитади.\nУлар орасида америкалик машҳур мунажжим Гран Леви Саратон белгиси остида туғилганларнинг ички моҳиятини аниқлашда тўғри йўлни топган.\nУнингча, бу белги остида туғилган шахс шароитга қараб, ток новдаси ёки унинг танаси каби ҳолатда бўли- ши мумкин. Унингучун энг асосий нарса хавфсизлик. Ташқи қиёфасидаги ниқоб ички моҳиятига доимо ҳам мос тушмайди. Ву ниқоб бир эмас, бир қанча бўлиши мумкин. Ўзлари хассос бўлганлари ҳолда ниқоблари уларнинг ички дунёсига киришга йўл қўймайди.\nСаратон ойида туғилганлар жисмонан заиф, ташқи таъсирга тез бериладиган, ташқи муҳитга нисбатан эса сезувчан бўлади. Кўкрак қафаси ва ошқозони касалликка тез бериладиган аъзоларидир.\nШунинг учун уларда ошқозон, овқат ҳазм қилиш органлари касаллиги, шиш, ширинча, бод, саратон каби хасталиклар учраб туради.\nБу белги остида туғилган шахсларга васвасли, ҳар нарсадан шубҳаланиш, гумонсираш хосдир. Ақлан заифликнинг дипсомния ва ипохондрия (ваҳима касали) каби шакллари ҳам кўпроқ уларга хос.\nҚуёш бу белги остидаги эркакларга у қадар мадад бўлолмайди. Сатурн билан ноқулай йўналишда бўлганлиги сабабли эса уларда шиш билан боғлиқ касалликлар ҳам учраб туради.\nСаратон ойида туғилганларнинг сезги, ҳиссий қабул қилиш қобилияти яхши бўлади. Улар кенг мушоҳадага, тасаввурга эга бўлиб, жавобгарлик ҳисси кучли, мустақил, ғамхўр, меҳрибон ва синчков, зийракдир. Жонкуяр, раҳмдил, кўнгилчан бўлиб, тежамкорлиги, эҳтиёткорлиги, романтиклиги, сертакаллуфлиги ва хушмуомалалиги билан ажралиб турадилар.\nБироқ уларда гумонсираш ҳисси кучли, васвасага тушишади, ташқи таъсирга тез берилувчан бўлишади, ёлғизликдан азоб чекишади, мустақиллик йўқ, ҳар нарсага ҳадиксираб қарашади; юраксизлиги, зиқналиги, қурумсоқлиги, «ичимдагини топ», дейиши, заҳарлиги, жиззакилиги, салгахафа бўлавериши билан ажралиб туришади.\nУларнинг ташқи кзфиниши тзфлича бўлади. Баъзиларининг юзи юмалоқ, ёқимтой, бадани нозик, кулганда оғзини катта очиб куладиган, кўзлари думалоқ. Бошқаларининг пастки жағи ясси, кўзлари кичик бўлиб, бундайлар ушбу ойда туғилганларнинг қўпчилигини ташкил қилади.\nТабиатан хушчақчак, латифагўйликка мойил. Аммо бу, улар ғамгин ҳолатда бўлмайди, дегани эмас. Улар йиғласа юракдан йиғлашади. Баъзан хафа бўлганда, куракда турмайдиган гап ҳам қилишади, қўпол сўзларни ҳам ишлатиб юборишади. Бирон нарсадан кўнгли олинса, ҳеч нарсага эътибор бермай қўйиши мумкин. Аммо бу ҳолатузоқ давом этмайди.\nСаратон ойида туғилганлар ҳаёт сабоғини ҳеч қачон унутишмайди. Улар тарих, тарихий шахслар ҳаёти билан, эски, қадимий нарсалар билан қизиқишади. Сувда сузишни, чзгмилишни, қайиқда сайр қилишни кўпроқ ёқтиришади.\nСаратон ойида туғилганларнинг хотираси кучли бўлади. Улар ўз яқинларига нисбатан қаттиққўл бўлсалар-да, ҳақиқатпарвардирлар. Улардан кўпроқ раҳбар ходимлар, бошқарувчилар чиқиши мумкин. Агар улар ҳозир оддий хизматчи вазифасида ишлаётган бўлса, бу уларнинг келгусидаги раҳбарлик фаолияти йўлидаги бир поғона, холос. Баъзиларнинг характери очиқ бўлиб, хаёлларга бериладиган бўладилар.\nЛекин уларда ички туйғу, олдиндан сезиш ҳисси ривожланган. Кечаю кундуз нимадандир хавфсирашади, ваҳимага тушишади, гумонсирашади, улар доимо иккиланадилар, журъатсизлик қиладилар ва тушкунликда бўладилар. Айни маҳалда улар ўз ваҳимаси, хавфсирашини ҳазил-мутойиба билан ниқоблашга ҳаракат қиладилар.\nСаратонда туғилганлар Чаён каби қасоскор бўлиб, ҳеч кимга билдирмай яширин қасос олишга ҳаракат қилишади. Камдан-кам ҳоллардагина қаттиқ ранжишган бўлса, худди Чаён белгиси остида туғил- ганлар каби ўз мухолифларига очиқдан-очиқ зарба беришлари мумкин.\nУнинг характеридаги хафақонлик ва тушкунлик шу қадар кучлики, бошқаларга ҳам таъсир этади. Кўпчилик гипнозчилар (70 фоиз) шу ойда туғилганлиги бежиз эмас.\nСаратонда туғилганлар бошқаларга шошилмасдан, жуда эҳтиёткорлик билан ёрдам берадилар. Ҳатто сувда чўкаётган кишига ҳам гарчи кузатиб турган бўлса-да, икки-уч сув ҳўплаганидан кейингина қўл узатиб қутқариши мумкин. Бундай хусусият Зшинг худбинлигида эмас, балки ўзини эҳтиёт қилиш ҳиссиётидан келиб чиқишидадир. Бинобарин, Саратонда туғилганлар «етти ўлчаб, бир кес» ҳикматига қатъий амал қиладилар.\nҲар соҳада — ишқ-муҳаббатда ҳам, обрў-эътибор, шон-шуҳрат, бойлик ортиришда ҳам кўпроқ нарсага эришишни истайди.\nСаратонда туғилганларнинг ривожланиш даври ўн тўрт ёшгача. Уларда 14 ёшдан 21 ёшгача энг бахтиёр давр, 42-49 ёш ўртасида — амалий турмуш қувонч-ташвишлари, севги ва эътиқод даври, 70 ёшдан бошлаб эса олдиндан кўра билиш, башорат даври бошланади.\nСаратон ойида Қучиқ белгиси остидатуғилган эркаклар\nБу белги остида туғилган эркакларнинг ички дунёсини билиш жуда қийин бўлиб, бунинг учун кўп вақт ва сабр-тоқат талаб қилинади. Худди Эгизаклар белгисида туғилганлар каби Ой фазаси ўзгариши билан уларнинг кайфияти ҳам ўзгариб, бугун бир хил бўлса, эртага бутунлай бош-қача бўлиши мумкин.\nБаъзан ўзларини қўпол, худди бегоналардек тутсалар ҳам, шуни унутмангки, қалбан раҳмдил ва меҳрибондирлар. Улар ўз пессимизми, ўта эҳтиёткорлиги билан атрофдагиларни зериктириб, ғамгин ҳам қилиб қўйишлари мумкин. Аммо шундай вақтлар ҳам бўладики, улар, айниқса, ойдин кечаларда хурсандчилик ва завқ-шавқдан тўлиб-тошадилар. Бироқ тезда бу шавқ-завқ ўрнини тзфғунлик, оғир руҳий кайфият эгаллайди. Улар доимо ниманидир йўқотиб қўйишдан ҳадиксираб юрадилар.\nОдатда, Қучиқлар яхши пул топадилар. Улар билан бирга яшаётганлар ҳаётида қийинчилик бўлмайди. Чунки улар пул билан боғлиқ масалалар билан ёшлигидан қизиқадилар. Пулни сарфлашдан кўра, уни жамғаришни ёқтирадилар. Жуда ёшликдан пул жамғарсалар-да, уни совуришга йўл қўймайдилар. Олтин-қумушлар жаранги, пулларнинг шиқирлаши уларнинг асабларини осойишта қилади. Қўп ҳолларда эсаўз иқтисодий имкониятларини (гарчи етарли бўлса ҳам) кам, деб ҳисоблайдилар, ўзларини гўё кўл учида кун кўраётгандай кўрсатадилар. Уларнинг бундай «аянчли» аҳволини қўриб, раҳмингиз ҳам келади.\nАгар бирор қиз ушбу белги остида тутилган йигит- ни севиб қолса-ю, тезроқ унга турмушга чиқишни истаса, совчилар эшигининг турмини бузаётганини йигитга билдирсин. Шунда йигит чекинишдан тўхтаб, қиз уйига совчи юборишга розилик сўрайди.\nУнга эришишнинг яна бир осон йўлиунинг онгости эҳтиросига ҳужум қилиш. Мусиқа, шеърият, гуллар, назокатли сўзлар ва эркалаш билан унинг устидан ғалаба қилиш мумкин. Шуни ҳам унутмаслик керакки, унинг юраги (қалби) билан ошқозони ўртасида узвий алоқа мавжуд.\nҚучиқлар тўғрисида қўпроқ билишни истасангиз, яна қуйидагиларга эътибор беринг. Улар пазанда бўлади, қизиқарли, тарихий нарсаларни йиғишниёқтиради. «Қучиқ» белгиси остида туғилган кишинингуйига биринчи бор келган бўлсангиз, асти чўчиманг. Ҳеч бир эркак аёлларга нисбатан унингчалик одоб билан хушмуомалада бўлмайди.\nҚучиқлар кўпроқ қадимги нарсаларни ёқтиришади. У билан учрашувга қадимий билагузук, сирға, балдоқ кабиларни тақиб боринг. Ву, унга таъсир этади.\nҚучиқ белгиси остида туғилган киши аёлларнинг ноз-карашма, ишвасига тез берилса ҳам у билан жиддий муносабат ўрнатиш учун кўп вақт керак бўлади. Чунки унинг орзусидаги аёлнинг топилиши қийин. Шундай аёл топилса, эҳтиросга берилиб, уни совға-саломга кўмиб ташлайди, уни ялаб-юлқашга тушади. Таъби жуда нозик бўлгани сабабли ҳар қандай аёл ҳам унинг кўнглига хуш келавермайди.\nТимсоли «Қучуқ» бўлган эркакларнинг кўпчилиги омадсиз, никоҳцан жуда қўрқишади. Бу, бежиз эмас. Номувофиқ қурилган тзфмуш оқибати ажралиш билан тугайди. Шунинг учун у чуқур мулоҳаза қилмай уйланмайди. Агар у сиз билан никоҳдан ўтишга қарор қилган бўлса, уни бу йўлдан ҳеч ким қайтара олмайди.\nУнинг чангалидан чиқиб кетишингиз эса амримаҳол.\nСаратонда туғилган эркаклар уйга жуда боғланган, болаларга меҳрибон бўлади, уларнинг муаммолари билан мунтазам равишда қизиқади. Фарзандлари улғайганда эса унга анча оғир бўлади. Чунки фарзандлари у билан бир умр бирга яшашини истайди. Шафқатсиз ҳаёт эса бунга доим ҳам имкон беравермайди.\nШуни ҳам эслатмоқчимизки, эски-туски нарсалар — кундалик дафтар, эски туфли ёки сумка улар учун қимматлидир.\nБу ойда туғилган эркаклар ҳам Савр ойида туғилганлар каби ўз қадрини биладилар. Уд белгиси остида туғилган эркаклар аёлларни севадилар ва улар билан нозик жинсий алоқада бўлишга интиладилар.\nҚучиқ белгиси остида туғилган эркаклар эса уларни ёқтирмайдилар ва «аёллар менинг ортимдан қувишлари керак», деб ҳисоблайдилар. Улар ўз куч-ғайратларини кўпроқ бошқа мақсадларга сарфлайдилар. Улар қайси соҳада фаолият кўрсатмасин, шу соҳада энг зўр бўлиши керак.\nҲукмронлик ҳисси ва керагидан ортиқча шуҳратпарастлик уни юқори чўққилар сари етаклайди.\nБундай эркаклар жинсий муносабатда ҳам мукаммалликка интиладилар. Улар Савр ойида туғилганларнинг акси ўлароқ, беқиёс эҳтиросга туша олмасалар-да, ўшанга яқинроқ бўлишга интиладилар, тўғрироғи, ўз «рақиби»да енгилганлик ҳиссини юзага келтира оладилар. Қучиқ белгиси остида туғилган эркак билан бўлган аёл қанчалик истамасин, уни тўла мағлуб эта олмаслигини яхши билади.\nАёл уни ўз домига олишга яна уринади. Аммо яна натижа чиқаролмайди. Чунки аёл қадрият борасида тимсоли Қучиқ бўлган эркакдан анча қуйи потонада туради.\nВафодорлик, садоқат тушунчалари бу эркак учун у қадар катта аҳамиятга эга эмас. Турмуш ўртоғи гарчи у билан ижтимоий поғонанинг бир даражасида бўлса-да, унинг кўп «канизаклардан» иборат «ҳарамшда «малика» бўлади, холос.\nШуниси ҳам борки, у билан муносабатда бўлиш истагида юрган аёллар бу эркак ишқий ҳангома талаб алфозга кирганда, ҳар қандай ҳолатда ҳам бунга тайёр бўлиши керак.\nСаратон ойида Қисқичбақа (Қучиқ) белгисиостида туғилган аёл(қиз)лар\nУшбу ойда туғилган аёл ёки қиз дунёда ҳамма нарсадан кўра кўпроқ «у қадар чиройли эмасман», «у қадар ақлли эмасман», «ёшим анча ўтиб қолди»\nкаби фикрлардан кўрқади. Ўзи чиройли, ақли расо, қомати келишган бўлса ҳам, мукаммал эмасман, деган фикрдан қийналади. Шунинг учун сиз — йигитлар уни гўзаллигига, ақллилигига, ҳар жиҳатдан мукаммаллигига ишонтиришингиз зарур.\nАгар сиз шу белги остида туғилган қизни ёқтириб қолсангиз ёки шундай аёлга уйлансангиз, уни денгизга, дарёга, сайру саёҳатга олиб боринг. Сув уни хотиржам қилади. Сувни кўрганда, кайфияти тез ўзгаради.\nБелгиси Қучиқ бўлган аёл ёки қиз ажойиб пазанда бўлиб, мазали таомлар тайёрлашни ёқтиради. Ўзи ҳам егуликларни, мазали овқатларни, китобни ва пулни яхши кўради. Уларда масъулият ҳисси жуда юқори. Уйда энг яхши кўрган машғулоти хилма-хил таом тайёрлашдир. Унда қариндошлик туйғуси кучли. Ўз яқинлари учун ҳар қандай ишга ҳам тайёр. Болалари атрофида парвона бўлади. Агар уларнинг бирортаси салгина бетоб бўлиб қолса, куйди-пишди бўлиб парвариш қилади.\nБу белги остида туғилган аёллардан раҳбар ходимлар чиқади.\nУ баъзан ғамгин тортиб, хафақон бўлиб, ўз кайфиятини сизга ҳам ўтказади. Баъзан эса жуда дилбар бўлиб кетади, назокати билан сизни ўзига ром этади. Кайфиятидаги бундай турланиш қўпроқ Ой фазасининг ўзгаришига боғлиқ. Ойнинг бир фазадан бошқасига ўтиши ва янги ой бошланиши даври уларнинг руҳиятига салбий таъсир этади.\nЮқорида айтиб ўтганимиздек, шу белги остида туғилган аёл(қиз)лар пулни яхши кўрадилар. Уларда доимо жамғарма бўлади. Оғир аҳволга тушиб қолганларидагина улар ўз жамғармасини сарф қила бошлайдилар. Аммо улар сарфлаганига нисбатан кўпроқ топадилар. Пул билан боғлиқ масалаларда суҳбатлашишни хуш қўрадилар. Аммо бу борадаги суҳбатлар ва фаолият тез толиқтириб қўйиши мумкин.\nШундай ҳолатларда тунлари ой ёғдусида дарё сайрига олиб борсангиз, бундай сайр уларнинг кайфиятига ижобий таъсир этганини кўрасиз. Шунда сизнинг кўз олдингизда бу аёл бутун гўзаллиги, латофати билан намоён бўлади. Тунги ой гўёки ўз нури билан унинг бутун ички сир-асрорини, орзу-ҳавасини ёритгандай бўлади. Сув эса унга хотиржамлик бахш этиб, эҳтиросини жўш урдиради. Бундай ҳолатда у кўзингизга янада гўзал бўлиб кўриниб кетади.\nСизга (яъни турмуш ўртоғига) нисбатан у икки хил ёндашади. Бир томондан юмшоқ, нафосатли, тортинчоқ ва жиддий аёл. Иккинчи томондан эса руҳан тез тушкунликка тушадиган, енгилтак. Агар уни севсангиз, бундай ҳолатлари сизга ёқиши мумкин. Мабодо, шунчаки таниш бўлсангиз, унинг ортиқча енгилтаклиги ғашингизни келтиради.\nҚучиқ белгиси остида туғилган аёл(қиз)ларнинг бундай иккиёқламалиги мустаҳкам оила қуришга хавф солиши мумкин. Кўп эркаклар белгиси Қучиқ бўлган умр йўлдошининг шундай «қусури» учун ҳам ўз турмушини бузадилар. Хайриятки, уларнинг орасида бундай аёллар кўп учрамайди. Худо кўрсатмасин, улар бошқа аёлларга ҳам қўп кўнгилсизликлар келтириши мумкин.\nСаратонда туғилган аёл (қиз)лар танқидни хуш кўрмайдилар. Уларга нисбатан ножўя хатти-ҳаракат қилинса, устиларидан кулинса, жуда қаттиқ ранжийдилар. Шунга яраша ўзлари ҳам бошқаларга нисбатан бундай йўл тутмайдилар. Агар иш жараёнида улар билан муносабатингиз бузилса, бу муносабатни тиклашга иккиланишади, шунинг учун ўзингиз биринчи бўлиб унга пешвоз чиқишингиз керак.\nСаратон қизлар онасига нисбатан меҳрибон бўлишни талаб қилишади. Уларнинг эътиқодича, онаси ҳеч ким томонидан камситилмаслиги, хафа қилин маслиги керак.\nУнинг кундалик дафтари ёки ёлғиз ўзигагина тегишли бошқа қоғозларини титкиламанг. Чунки бу қиз (аёл) ўз сир-асрорини бошқалардан махфий тутишга интилади.\nСаратонда туғилган қизлар бирор хато ёки ножўя иши учун тавба қилишни хоҳламайди, аммо сиздан тавба-тазарруни талаб қилаверади.\nБу аёл(қиз)ингизнинг қалби билан асло ўйнаша кўрманг. Унинг муҳаббатидан ҳам, пазандалигидан ҳам камчилик топа олмайсиз. Агар сиз уни ҳазиллашиб бўлса-да, алдасангиз, оқибати яхши чиқмайди. Чунки у пичинг, асоссиз гина-кудуратни тушунмайди. Унда сохталик ёки бачканалик бўлмайди.\nШуни унутмангки, сиз умрбод уникидирсиз. Ўзинингтеран ҳиссиётини, эҳтиросини, туйгусини фақат сизга — ўзига энг яқин бўлган кишисигагина бахш этади. Бошқа аёл (қиз)лар билан уни таққослаганингизда, ундан ортиқроқ аёл йўқлигига амин бўласиз.\nБу аёл кераксиз, деб ҳисобланган нарсаларни ҳам эҳтиёт қилиб сақлайди. Эски, яроқсиз ҳолга келиб қолган буюмларга қимматбаҳо буюм сифатида қараб, йўлини топиб ишлата олади.\nБу белги остида туғилган аёллар турмуш қийин- чиликларини мустақил ҳал эта олишларига у қадар ишонишмайди. Бирор қийинчилик ёки кўнгилсизлик рўй берса, албатта, кўз ёш қилишади. Шундай пайтларда унинг ёнида бўлиш, уларни қўллаб-қувватлаш, руҳан ҳамдард бўлиш керак. Зотан, у жуда сабр-қаноатли, бардошлидир.\nБаъзан у ўзига кимдир ғамхўрлик қилишини истаб қолади. Кимгадир эркалик қилишни, шафқатидан баҳраманд бўлишни хоҳлайди. Усиз яшай олмасли- гингизни билишга иштиёқи 33Ф бўлиб, бунга ишонч ҳосил қилиш унинг учун зарурдир. Бу шафқатсиз дунёда ўзини ҳимоясиз ҳис қилиб, гўдак сингари сиздан мадад кутади.\nСаратонда туғилган аёл ўз севимлиси учун жонини ҳам қурбон қилишга тайёр. Умр йўлдоши оғир аҳволга тушиб қолганда, асло ёлғизлатиб қўймайди. Шундай вазиятларда у метиндек иродага эга бўла олади.\nСаратонда Қучиқ белгиси остида туғилган аёлларда хусусий мулкчилик ҳисси кучли. Сиз — унинг турмуш ўртоғи ҳам шу мулк таркибига кирасиз. Қаёққа кетманг, бари бир, унинг ёнига қайтиб келишингизга қатъий ишонади. Сизни сабр-бардош, интизорлик билан кутади.\nБу ойда туғилган аёллар қайси соҳа бўлмасин, нима билан шуғулланмасин, барчасида ҳукмрон, етакчи бўлишга интилади. Аммо икки жинс ўртасидаги нозик муносабатда аҳвол аксинчадир. Улар ўз ҳис-туйғуларини, кечинмаларини очиқ намоён қилишни ёқтирмайдилар. Уларнинг эҳтирос уйғотув- чи сезувчан аъзолари — кўкраклари, белининг паст қисми ва бошининг орқа томони — сочининг остки қисми. Баъзилари истисно тариқасида биринчи навбатда ўзини қониқтиришга интилади. Шунинг учун ҳам баъзан ёстиқдошига жинсий эҳтиросини қондирувчи қурол сифатида қарайди.\nФақат жинсий алоқа қизиқтирганлар шуни билсинларки, Қучиқ белгиси остида туғилган аёл кўнгилдагидек ёстиқдош бўла олади. Тўшакда у «тажовузкор», тез кўзғаладиган, ташаббускор бўлиб, етакчи бўлишни севади.\nАгар жинсий ҳаётда омади келмаган, алданган, таҳқирланган бўлса, ўз куч-қувватини жамоат ишига ёки танлаган касбига кўпроқ сарфлайди.\nУ жуда шуҳратпарастдир. Шунинг учун маслаҳат тариқасида айтамизки, бундай аёллар жинсий ҳаётда кўпроқ қониқиш олиш учун ўзи талаб қилибгина қолмай, балки кўпроқўз йўлдошига ҳам қувонч бахш этиши, унинг «яхшилигини» қайтариши керак. Шундагина у бахтли бўла олади.\nҚисқичбақа белгиси остида туғилган болалар\nБу ойда туғилган болалар ҳиссиётга жуда берилган бўлиб, бошқалар суюшини, эркалашини хуш кўради. Улар оилага, уйга жуда ҳам боғланган. Агар ота-онаси, тарбиячиси ёки ўқитувчиси уни кўнгилдагидек ардоқламаса, суймаса, эркаламаса, азоб чекади, узоқ вақт маъюс бўлиб юради.\nБу ойда туғилган бола табиатан интизомли, тартиблидир. Соатлаб ёлғиз ўзи ўйнаши мумкин. Уни ранжитиб қўйишганда эса соатлаб йиғлаши мумкин.\nҚучиқ белгиси остида туғилган болалар гугуртдан, оловдан, тез кетаётган машинадан, қоронғудан, бе- гона одамдан, чақмоқ, момақалдироқдан, баҳайбат ҳайвонлардан жуда қўрқади.\nУларнинг кўзи ўткир ва хотираси кучлидир. Бир кўрган нарса ёки ҳодисани бир умр эсдан чиқармайди. Жуда ёшлигида ранжитган одамни катта бўлганда ҳам унутмайди. Ширин, яхши нарсаларни ёқтиради. Айниқса, рангли, жозибали расмларни севиб томоша қилади. Мактаб ёшида ўқув дастури билан чекланиб қолмай, дарсдан ташқари билимларни ҳам эгаллашга интилади. Кўпроқ мусиқа, расм чизиш билан қизиқади. Пулга ҳам жуда ёшлигидан бошлаб қизиқади.\nШуниси ҳам қизиқки, бу белги остида туғилган болалар тўғрисида ҳамма ҳар хил фикрда бўлади.\nШуни унутмангки, ушбу бурждаги бола, айниқса, ёш бўлса, ўзини ҳимоя эта олмайди ва бундан руҳан эзилади. Унинг ёш қалби жароҳатланади. Сирини очишга ззфламанг. Бундан у жуда қийналиши, азобланиши мумкин. Қўрқитиш, чўчитиш ёки унинг устидан кулиш ҳам қатъиян ман қилинади. Акс ҳолда тарбиясига катта зиён етади.\nУни ўзи ёқтирмаган одамлар билан муносабатда бўлишга мажбур этманг. Бу, унинг руҳиятига салбий\nтаъсир этиб, касал бўлиб қолиши мумкин. Айниқса, мактаб ёшидалигида бу жиҳат кучли даражада билиниши мумкин.\nАгар ўқитувчи ушбу белги остида туғилган болани кўпчилик ўртасида «дангаса», «ақмоқ», «эси паст», деб бирор марта койиса, шундай бўлиб қолиши мумкин. Чунки унга ёмон муносабатда бўлаётган шахс олдида бор имкониятини ишга сола олмай қолади. Афсуски, кўплаб ўқитувчилар бундан бехабар ҳолда бола тарбияси ва таълимга тўғри муносабатда бўлмайдилар. Натижада дангаса, гапга кирмайдиган ва нўноқ, ўқишдан безор бўлган болалар борган сари кўпаяверади.\nСизнинг кайфиятингиз унга жуда тез юқади. Агар сиз асабийлашган бўлсангиз, бу болага ҳам ўтади. Айниқса, эр-хотиннинг можароси болага тез салбий таъсир кўрсатади.\nАгар бола ўзини ёмон тутаётган бўлса, бунинг учун ҳаргиз ура қўрманг, жазоламанг ва ҳатто сўкманг ҳам. Фақат унинг бу хулқидан сиз қаттиқ хафа эканлигингизни билдириш кифоя. Чунки одатда улар жуда сезувчан, ўз яқинларига жуда ҳам боғланган бўлганликлари учун уларни хафа қилиб қўйишни истамайди.\nУ қайси ёшда бўлмасин, овқатланишдан келиб чиқадиган кўнгилсизликлар рўй бериши мумкин. Уларнинг муайян таомни хуш кўриши ёки хуш кўрмаслиги яққол билинади. Ёқтирмаган овқатини ейишни истамайди. Агар хуш кўрган таоми бўлса, тўйганини ҳам билмай еяверади. Бунинг оқибатида ошқозон ва турли ичак касалликлари келиб чиқиши мумкин. Шунинг учун меъёридан ортиқ овқатлани- шига йўл қўймаслик зарур.\nШиринликка ўч бўлса, тиши оғриши ва семириб кетиши мумкин. Бу бола шамоллаш, йўтал, астма, шиллиқ пардаларининг яллиғланиши ва буйрак хасталигига мойил бўлади. Бундан ташқари, асаб касаллиги ҳам уларга хосдир. Шу боис, унинг асабларини эҳтиёт қилиш даркор.\nХотиржамлик, осойишталик, унга нисбатан меҳр-муҳаббат унинг учун энг яхши малҳамдир.\nУшбу белги остида туғилган болаларга нималар зарур? Сиз уни ҳақиқатан ҳам севишигизга ишонч ҳосил қилиши, овқатланишда тартиб ва мунтазамлилик ҳам зарурдир. Шунингдек, мустақил бўлишга ўргатиш учун махсус топшириқлар бериб, )ши қандай бажараётганини назорат қилиб боринг.\nУ байрамларни (масалан, туғилган кунини нишонлашни), кутилмаганда совғалар олишни, мўъжизаларни ёқтиради.


Завқий (1853-1921) — www.ziyouz.uz\nБош саҳифа Ўзбек шеъриятиЎзбек мумтоз шеъриятиЗавқий (1853-1921)\nЗавқий (тахаллуси; асл исм-шарифи Убайдулло Солиҳ ўғли) (1853 — Қўқон — 1921) — ўзбек шоири. Қўқондаги «Мадрасаи олий» ва «Мадрасаи чалпак»да таҳсил олган (1870—74). Махсидўзлик билан шуғулланган. Маълум муддат мирзалик қилган, Хўжанд, Самарқанд, Бухоро, Тошкент, Ўш, Андижон, Марғилон шаҳриларида бўлган.\nТоғаси Муҳаммад Сиддиқ билан Мадинани зиёрат қилган (1900). 1903 йил Қўқонга қайтган. Завқий мумтоз ўзбек адабиёти анъаналарини давом эттирган, Қўқон адабий муҳитининг Муқимий, Фурқат, Нодим, Рожий каби намояндалари билан ижодий ҳамкорлик қилган.\nЗавқийнинг ғазал, мухаммас, мувашшахлари («Айлаб келинг», «Радифи Завқий» ва бошқа)да ўзи яшаган муҳит ва тузум, меҳнат ахлининг аҳволи тасвирланган. У турмуш алам-изтироблари, ҳижрон азобига висол умиди, вафодорлик, садоқат туйғуларини қарама-қарши қўяди («Юзингни кўрсатиб аввал», «Бодаи васлинг» ва бошқа), кишиларни турмуш гўзалликларидан завқланишга, уни севишга чорлайди.\nЗавқийнинг бир қанча шеърлари («Каждор замона», «Ажаб замона», «Абдураҳмон шайтон» ва бошқа)да мустамлака тузумидаги ижтимоий тенгсизлик, адолатсизлик, чор маъмурияти ҳимоясида бўлган айрим нопок амалдорларнинг кирдикорлари фош этилади. Завқийнинг «Мунча кўп» радифли ҳамда «Ажаб замондур, аҳбоб, бош қотиб қолди» мисраси билан бошланувчи мухаммаслари 19-аср бошлари шеъриятидаги энг ўткир ижтимоий асарлари жумласига киради.\nЗавқий ижодий меросида ўзбек қишлоқларининг аҳволи, деҳқонлар ҳаёти мавзуи ҳам катта ўрин тутади («Янги Қўрғон қишлоғи», «Сув жанжали», «Шоҳимардон саёҳати» ва б.). Бу асарлар Муқимийнинг «Саёҳатнома»си таъсирида ёзилган.\nЗавқий Муқимийнинг ҳажвчилик йўлини давом эттириб, ўзбек адабиётида ҳажвий йўналиш тараққиётига катта ҳисса қўшди («Обид мингбоши ҳақида ҳажв» ва б.). Завқийнинг «Воқеаи қози сайлов» (1909—10), «Қаҳатчилик» (1916) каби асарларида ижтимоий адолатсизлик фош этилади, халқнинг зулмга қарши намойишлари акс эттирилади. «Ажаб эрмас» радифли мухаммаси 20-аср бошлари ўзбек шеъриятида муҳим ҳодиса бўлди. Бунда шоир мустамлака асоратида эзилаётган юртнинг бахтли келажаги ҳақида фикр юритди. Ижтимоий ҳаётдаги айрим носозликлар, кишилар фаолиятидаги салбий ҳоллар устидан бир қатор шеърлари («Таърифи калиш», «Отим», «Фонус», «Сигирим», «Пашшалар» ва бошқа)да заҳарханда билан кулади.\nШоирнинг ишқий ғазал ва мухаммаслари ўша даврларданоқ халқ ҳофизлари томонидан куйга солиниб, ижро этилган («Ёр келур замона йўқ, келмаса-келмасун нетай?!», «Кулбам аро, эй махлиқо, бир йўл хиром айлаб келинг» ва б.). Завқийнинг шеърлари турли баёз, мажмуа, вақтли матбуот ҳамда оғзаки манбалар орқали бизгача етиб келган. Қўқон шаҳридаги бир маҳалла, қишлоқ, мактаб ва кўчага Завқий номи берилган.\nЖаҳонда камсухан ким бўлди, асрори ниҳон бўлди,\nКимики сўзлади кўп, билки расвойи жаҳон бўлди.\nНазокат ортурай десанг, мисоли ғунча хомуш бўл,\nНадинким оғзини то очди гул, барги хазон бўлди.\nЧаманда арғувондек сурат оро бўлмағинг хуб йўқ,\nПишарда мевасиз шармандадур, сирри аён бўлди.\nДема машҳур бўлмоқ яхши, буғдой данаси пинҳон,\nДарахти қилди жавлон, сарғайиб охир самон бўлди.\nБиродар, ол мени(нг) пандимни, ўз қадрингни синдирма,\nКиши уз иззатини билмади, охир ёмон бўлди.\nАгар иззат талабсан камнамолиғ орзусин қил,\nҚаю ажнос бисёр ўлса суди йўқ, зиён бўлди.\nСадафлар кўп оғиз очмак билан кўкси бўлур холи,\nКи баъзиси лабин кам во қилиб дурри ягон бўлди.\nЭй Завқий, хаста оғзинг кам очиб, ибрат кўзинг очғил\nАжабким қўл яқода юргудек турфа замон бўлди.\nЮзингни кўрсатиб аввал ўзунгга бандалар қилдинг,\nЯна кўнглум олиб юз ноз бирла хандалар қилдинг,\nЖамолинг партавин солиб, ажойиб жилвалар қилдинг,\nМасиҳдек бир боқишда мурда жисмим зиндалар қилдинг\n«Сенга мен то қиёмат ошно», деб ваъдалар қилдинг.\nҚани менга вафои аҳд қилғонинг, гули ғунча,\nҚани булбул сифат олдингда тургоним очилғунча,\nҚани бизларға ҳамсуҳбат рақиблардек тонг отқунча,\nСани дарди фироқинг айтиб-айтиб йиғлай ўлгунча,\nНа деб эй меҳри йўқ, мен хаста қулға ғамзалар қилдинг.\nДеб эрдинг: кеча-кундуз мен сени ёринг бўлурман деб,\nТикандек суҳбатингда бир гули норинг бўлурман деб,\nЖафони сенга оз айлаб, вафодоринг бўлурман деб,\nУмидим кўп эди, ёлғиз харидоринг бўлурман деб,\nАжабким халқ ичинда булҳавас деб шиквалар қилдинг.\nМанга мардумлар айди: берма кўнгул бевафо ёра,\nСени овора айлар, аҳди ёлғонлар, ситамкора,\nВафоси йўқ, ишонма сўзига, шўхи жафокора,\nДедимким, носиҳо инъом кўпдур ошиқи зора,\nНетай, эй бемурувват, охири шармондалар қилдинг.\nТариқи ошнолиқни бузуб номеҳрибон бўлдинг,\nМени жононим эрдинг, эмди кимга жонажон бўлдинг,\nНеча кун менга улфатлик қилиб ороми жон бўлдинг,\nКўзимни мардумида неча соат меҳмон бўлдинг,\nҚаландардек танимға ғам ҳаририн жандалар қилдинг.\nКима айтиб, кима йиғлай бу золим ёр жафосини,\nҲақиқат қилмаса маъшуқ деган ошиқ хатосини,\nҲамиша фурқатин тортсам, рақиб кўрса вафосини,\nҚаю Лайли сифат мундоғ қилур Мажнун гадосини, ‘\nЮзингни бир кўрай десам қўлингни пардалар қилдинг.\nАгар билсам эди бегона бўлмоқ ихтиёрингни,\nБошимға солмас эрдим беҳуда савдойи корингни,\nҲама айтур нечук қилдинг, ўшал мастона ёрингни,\nКўнгулда гинаси бор, арз қил аҳволи зорингни,\nСолиб бўйнумга ҳажринг занжирин бадкардалар қилдинг.\nЮрагим раҳна бўлди, бас қил истиғнони, жононим,\nФироқинг торта-торта ёшлигимда кетти дармоним,\nАразингни қўюб, лутф айласанг ҳеч йўқтур армоним,\nКўзим нури танимни қувватисан, эй дил оромим,\nНа хўб бир неча кун Завқий қулингга шевалар қилдинг.\nМЕН КИМГА ДЕЙ\nДилдаги розимни, эй боди сабо, мен кимга дей,\nСен кўнгул сиррига маҳрам ошно, мен кимга дей,\nЧекканимни зулму, бедоду, жафо, мен кимга дей,\nҲасратим кўп, бир париға мубтало мен кимга дей,\nИшқида куйган юрак бағрим адо мен кимга дей.\nҚайда зикри шаҳд этай, ширин мақолимни демай,\nГулни(нг) васфи йўқ керак, рухсори олимни демай\nСарвлар фикри керакмас навниҳолимни демай,\nҲусн мулкин шоҳи бўлса арзи ҳолимни демай,\nТермулиб йўлидаги ётган гадо, мен кимга дей.\nАндалиби боғ ўлуб илҳон чекардин тинмадим,\nГоҳ-гоҳи нолаи пинҳон чекардин тинмадим,\nСавти гулбонги садо нолон чекардин тинмадим,\nГул юзингни шавқида афғон чекардин тинмадим,\nБу чаманда булбули дастонсаромен, кимга дей.\nҚўрқмаган кимдурки ошиқларни оҳи сардидин,\nБестун тоғидаги Фарҳоди ғам парвардидин,\nБу жунун саҳросида Мажнуни олам гардидин,\nАқл носиҳ, ишқ бебок — иккисини(нг) дардидин,\nАйта олмай ҳеч кимга бу можаро, мен кимга дей.\nСоқиё, садқанг бўлай, бир нўш тутғил Завқийға,\nЙўқ, ғалат дерман шароби хуш тутғил Завқийға,\nРиндлар ичра майи мадҳуш тутғил Завқийға,\nГарчи икроҳи табиат гўш тутғил Завқийға.\nСенга демай арзиҳолим, дилрабо, мен кимга дей.\nЁр келур замона йўқ, келмаса-келмасун нетай,\nСарф этарға хазона йўқ, келмаса-келмасун нетай.\nМаскани кўз ичра десам, мардум аро калон экан\nТаклиф этарға хона йўқ, келмаса-келмасун нетай.\nЭски бузуқ ҳаробада чуғздек айладим ватан\nБир тузук ошёна йўқ, келмаса-келмасун нетай.\nМанъ этарга келмагин, кўп эмиш истихоралар,\nМундин ўтар баҳона йўқ, келмаса-келмасун нетай.\nТаъна занонлар ўқлари кўксимизи ҳадаф қилур,\nҚелмагидин нишона йўқ, келмаса-келмасун нетай.\nЖуръаи жоми васлидин бермаса-бермасун менга\nБазми майи муғона йўқ, келмаса-келмасун нетай.\nКундузи партав афканим бўлмаса шамъи анжуман\nВаъдаси бир шабона йўқ, келмаса-келмасун нетай.\nЖону кўнгулни(нг) торини, соз чекарга шунчаким,\nМутриби хуш тарона йўқ, келмаса-келмасун нетай.\nКўзни тикиб қудумига токай ўлурман интизор,\nИлмаса кўзга кулбами, келмаса-келмасун нетай.\nИшқ элини(нг) додига солмаса юрту эл қулоқ\nОдили бир замона йўқ, келмаса-келмасун нетай.\nУл кўзи ваҳшимиз буён бўлмаса ром не ажаб,\nЗавқийда дому дона йўқ, келмаса-келмасун нетай.\nЗолим фалак бисотида озор мунча кўп,\nИнсон шарафли номи била хор мунча кўп,\nҲар кўчаларда қашшоқ ила зор мунча кўп,\nТарҳи жаҳон биносида бадкор мунча кўп,\nХўқанд аро балога гирифтор мунча кўп.\nҲамрозу дўст топилсаю жонлар фидосидур,\nОрзу шуким: камина кўнгил муддаосидур,\nХуш суҳбати мажруҳ дилим давосидур,\nМақдами кўзума айни шифо хоки посидур,\nЙўқ андоғ анисим, дунёда ағёр мунча кўп.\nНодон севар замона, дод илкидин нетай,\nБошим олиб фиғон ила ё бир томон кетай,\nУшбу диёри масхарани эмди тарк этай,\nТинмай шикоят ила ёмонга рақам битай,\nЖумла фалокат аҳлиға ғамхор мунча кўп.\nДориламон бўлди ажаб фоҳишахоналар,\nТўлмасми касофатдин охири паймоналар,\nДоно кўруб бу кулфат ўтида ёналар,\nҚолсин фисқу фужури бошидин ордоналар,\nҚарғишга нишон беномусу беор мунча кўп.\nИлму ҳунарлар ўрниға пулдор тўнг бўйин,\nУч-тўрти йиғилиб қилишур ит каби ўйин,\nЭҳсон ғарибға йўқ, шоҳона қилур тўйин,\nАйтса адо бўлмас, сира минбаъд феълу хўйин,\nҒусса дилим шарҳ айласам асрор мунча кўп.\nҚишлоқ эли шафтоли қоқи, нон тополмагай,\nКийган либосини тортса (белини) ёполмагай,\nЎлди совуқда кўпи оч, ўтун ёқолмагай,\nКўрдики бу машаққати ҳаргиз йўқолмагай,\nҚиш чилласида ёзга умидвор мунча кўп.\nКим ташна ер учун, кимида икки-уч ҳарам,\nБирови беватану бировда боғи эрам,\nБировни(нг) сўзи зулфиқор, бировни(нг) қадди хам\nҒаддор фалак, доим ишинг бўлди бешу кам,\nКаждор замона, доғули маккор мунча кўп!\nБиров сийму зар ила ўлимдин омон бўлур\nЕтиб муродға бири ҳакими замон бўлур,\nАқча учун киши роҳизан ёмон бўлур,\nБечора косиб аҳлиға, билгил, зиён бўлур,\nНоҳақ қон тўкарга босмачи хунхор мунча кўп.\nДерлар биров улуғу бирини(нг) паст тақдири\nБири тўқу бири оч, балоларни(нг) собири,\nИнсон шарафли номида эмасми ҳар бири?\nЁхуд она туққанида бўлганми бир сири,\nЁлғон эътиқод ила бидъат шиор мунча кўп.\nЗавқий, ким айди, мунча шикояти дароз қил,\nСўзни мухтасар айлаб, иборатни оз қил\nКим зимистон кўнгилларни баҳору ёз қил,\nҚад рост туруб, сўз била элни сарафроз қил,\nАитмай десанг, муносиби ашъор мунча кўп.\nКАЖДОР, ЭЙ ЗАМОНА\nҒаддор фалак ситам нишона\nКаждор, мариз, эй замона!\nЯхши ҳама даҳр аро нигунсор,\nҲар ерда ривождур ёмона.\nҲеч камбағал ўлмагай қариндош,\nБойларни биров демас бегона.\nПул бўлса кифоя, майли душман,\nБепул қарамайди дўст жона.\nЗоғу зағани юрибди озод,\nБулбулга қафас берур замона.\nИнсон шарафила қадрсиздур,\nҲайвон жасадила мардумона…\nСардорлар ўлди бехирадлар\nАқл аҳли юраги тўлди қона.\nЭй тез забону мардум озор,\nҚил фикр, не иш эрур чаёна?\nЭл таънида шикваи замондин\nЗавқий ишинг ўлди бу фасона.\nБу равзага кимки келиб,\nБир кечаси меҳмон экан.\nУмрида бир кўрган киши\nЎлганда беармон экан.\nИкки тарафдин сой денг,\nКўм-кўк мусаффо чой денг,\nҲар дам ичиб ҳой-ҳой денг,\nОби ҳаёти жон экан.\nОсмонга қўйган нардбон,\nЧиқсанг тамошо бир жаҳон.\nНаҳри улуғ, ҳар сўй равон,\nКўрмакка кўз ҳайрон экан.\nКелдик етиб моҳи ражоб,\nҲар ким кўрар айлар ажаб,\nНа порс кўрган, на араб,\nБир жаннати ризвон экан.\nБолода танг-танг кўчалар,\nТурғайки, шайху хўжалар,\nКелса товуқ ҳам жўжалар,\nЁзмоқда дастурхон экан.\nБад шаклу бал хў, бадиамо,\nБотинда кийна, фисқ риё,\nКим учраса шилқим гадо\nСуллоҳ озори жон экан.\nСаҳни ажойиб хуш ҳаво,\nҲам руҳпарвар, жон физо,\nХушбў кўрингай ҳар гиёҳ,\nЖамбил билан райҳон экан.\nКабиклари бўйнин чўзиб,\nЮз совт ила нағма тузиб,\nБулбул наволар кўргузиб,\nТўтиси хуш илҳон экан.\nБўлса керак бул тоғлар,\nКам-кам чиройли боғлар,\nҲеч кимса кўрмас доғлар,\nКўнгли аро қолган экан.\nЗавқий келиб кўп турмади,\nТурса рафиқлар қўймади,\nОё насиба бўлмади,\nЭҳроми учқўрғон экан.\n← Аввалги Аввалги Муҳаммад Аминхўжа Муқимий (1850-1903)\nКейинги → Кейинги: Фурқат (1859-1909)\nТецуо Миура. Идишдаги Ватан (ҳикоя)\nШуҳрат Ориф (1981)


Ўзбекистоннинг Афғонистонда тинч ва осойишта ҳаётни йўлга қўйишдаги ўрни Россия ОАВ диққат марказида\nМОСКВА, 15 май. /«Дунё» АА/. Россиянинг «Независимая газета» нашрида халқаро журналист Юрий Сиговнинг «Тошкентнинг афғон харитаси» сарлавҳали таҳлилий мақоласи чоп этилди, деб хабар бермоқда «Дунё» АА мухбири.\nМатериалда Ўзбекистон жанубдаги қўшнисининг тинч ҳаётга эришишида етакчи роль ўйнаш ниятида экани алоҳида таъкидланган.\n«Афғонистон кун тартибидаги масалалар ечими нафақат етакчи давлатлар, балки ушбу мамлакат билан бевосита чегарадош давлатлар, айниқса, Ўзбекистонга ҳам боғлиқ», - деб ёзади муаллиф.\nМақолада жорий йил ёз фаслида Тошкентда «Марказий ва Жанубий Осиё: минтақавий ўзаро боғлиқлик. Таҳдидлар ва имкониятлар» мавзусида юқори даражадаги халқаро конференция бўлиб ўтиши таъкидланган. «Афғонистон бутун минтақа хавфсизлигини таъминлашда муҳим аҳамиятга эга», - деб қайд этган нашр.\n«Ўзбекистон Марказий Осиёнинг Афғонистонда миллий манфаатларини илгари суриш бўйича давлат даражасида стратегия қабул қилган ягона республикасидир»,- деб ёзади Юрий Сигов.\nПольшада янги Ўзбекистонга бағишланган м...\nВаршавада Ўзбекистон давлат мустақиллигининг 30 йиллигига бағишланган «Янги Ўзбекистон: би...\nҚозоғистон ички ишлар вазирлиги чет эл ф...\n5 июнь куни Қозоғистон ҳудудида чет эл фуқароларининг 2020 йил идоралараро комиссия томони...


Афобазол® – medu.uz – Дорилар ҳақида маълумотлар ўзбек тилида\nHome Йўриқномалар Афобазол®\nПрепаратнинг савдо номи: Афобазол®\nТаъсир этувчи модда (ХПН): фабомотизол\nфаол модда: фабомотизол (фабомотизол дигидрохлориди) – 10 мг;\nёрдамчи моддалар: картошка крахмали – 48 мг, микрокристалл целлюлоза – 35 мг, лактоза моногидрати – 48,5 мг, ўртамолекуляр повидон (ўртамолекуляр тиббий поливинилпирролидон, коллидон 25) – 7 мг, магний стеарати – 1,5 мг.\nТаърифи: оқ ёки оч-сариқ тусли оқ рангли, ясси цилиндрик, фаскали таблеткалар.\nФармакотерапевтик гуруҳи: анксиолитик восита (транквилизатор).\nАТХ коди: N05ВХ.\nАфобазол® – селектив небензодиазепин анксиолитик.\nБош миянинг нерв хужайраларидаги сигма–1–рецепторларига таъсир қилиб, Афобазол® ГАМК/бензодиазепен рецепторларини турғунлаштиради ва эндоген тормозланиш медеаторларига уларнинг сезгирлигини тиклайди. Шунингдек Афобазол® нерв хужайраларининг биоэнергетик потенциалини оширади ва уларни шикастланишдан ҳимоя қилади (нейропротектив таъсир кўрсатади).\nПрепаратнинг таъсири анксиолитик (ҳавотирга қарши) ва енгил рағбатлантирувчи (фаоллаштирувчи) самараларни бирга қўшилиши кўринишида амалга ошади. Афобазол® хавотир ҳиссини (ташвишли, ёмон ҳис хавфсираш, жиззакилик), зўриқиш (ҳадиксираш, йиғлоқилик, хавотирлик ҳисси, хотиржам бўлаолмаслик, уйқусизлик, қўрқув), хавотирнинг соматик кўринишлари (мушак, сенсор, юрак–қон томир, нафас, меъда–ичак симптомлари), вегетатив бузилишлар (оғиз қуриши, кўп терлаш, бош айланиши), когнитив бузилишлар (диққатни жамлашда қийинчиликлар, хотирани сусайишини) камайтиради ва йўқотади. Асосан айнан хавотирлик шубҳа кўринишидаги шахсиятни астеник бузилиши бўлган шахсларда, ишончсизликда, ўта кўнгил бўшлигида ва эмоционал ўзгарувчанликда, эмоционал стресс реакцияларига мойиллиги бўлган шахсларда препаратни қўллаш тавсия этилган.\nПрепаратнинг самараси даволашнинг 5–7 кунига келиб ривожланади. Максимал самарага даволашнинг 4–ҳафтасини охирида эришилади ва даволаш тугаганидан кейин ўртача 1–2 ҳафта сақланиб қолади. Афобазол® мушак кучсизлиги, уйқучанликни чақирмайди ва диққатни жамлаш ва хотирага салбий таъсирга эга эмас. Уни қўлланиши дорига қарамлик шаклланмайди ва “бекор қилиш” синдроми ривожланмайди.\nПерорал қабул қилингандан кейин Афобазол® меъда–ичак йўлларидан яхши ва тез сўрилади.\nПлазмада препаратнинг максимал концентрацияси (Сmax) – 0,130±0,073 мкг/мл ни; максимал концентрацияга эришиш вақти (Тmax) -0,85±0,13 соатни ташкил қилади.\nМетаболизми: Афобазол® “биринчи ўтиш самарасига” жигар орқали эришади, метаболизмнинг асосий йўналиши бўлиб бензимидазол циклининг ароматик ҳалқасининг гидроксилланиши ва морфолинли фрагментининг оксидланиши ҳисобланади.\nАфобазол® қон билан яхши таъминланган аъзоларга жадал тақсимланади, унинг учун марказий ўқдан (қон плазмаси) периферикка тез ўтиш характерлидир (кучли васкулизацияланган аъзолар ва тўқималар).\nИчга қабул қилинганда Афобазол® нинг ярим чиқарилиш даври 0,82±0,54 соатни ташкил қилади. Қисқа ярим чиқарилиш даври препаратнинг жадал биотрансфармацияси ва қон плазмасидан аъзо ва тўқималарга тез тақсимланиши билан боғлиқ. Препарат асосан метоболитлар кўринишида ва қисман ўзгармаган ҳолда сийдик ва аҳлат орқали чиқарилади. Узоқ муддат қўлланганида организмда кумуляцияга учрамайди.\nАфобазол® катталарда хавотирлик ҳолатларида ёйилган хавотирли бузилишлар, невростения, адаптацияни бузилишлари, турли соматик касалликлари (бронхиал астма, таъсирланган ичак синдроми, тизимли қизил югурик) бўлган беморларда, юрак ишемик касаллиги, гипертония касаллиги, аритмиялар) бўлган беморларда дерматологик, онкологик ва бошқа касалликларда қўлланилади. Хавотир билан боғлиқ бўлган уйқуни бузилишида нейроциркулятор дистонияда, предменструал синдромда, алкоголли абстинент синдромда, чекишдан воз кечишда “бекор қилиш” синдромини енгиллаштириш учун қўлланади.\nИчга, овқатдан кейин қўлланади.\nОптимал бир марталик дозалар – 10 мг; суткалик – 30 мг; кун давомида 3 марта қабул қилишга тақсимланган. Препаратни курс давомида қўллаш давомийлиги – 2–4 ҳафтани ташкил қилади.\nЗарурати бўлганида, шифокорнинг тавсиясига кўра, препаратнинг суткалик дозаси 60 мг гача, даволаш давомийлиги эса 3 ойгача оширилиши мумкин.\nКам ҳолларда – одатда мустақил ўтиб кетувчи ва препаратни бекор қилишни талаб қилмайдиган бош оғриғи.\nПрепаратни шахсий ўзлаштираолмаслик. Галактозани ўзлаштираолмаслик, лактоза танқислиги ёки глюкоза–галактозани кам сўрилиши. Ҳомиладорлик, лактация даври.\nАфобазол® этанол билан ўзаро таъсир қилмайди ва тиопенталнинг гипнотик таъсирига таъсир қилмайди. Карбамазепиннинг тиришишга қарши самарасини кўпайтиради. Диазепамнинг анксиолитик таъсирини кучайишини чақиради.\nПрепарат автотранспортни бошқаришда ва диққатни жамлаш ва психомотор реакцияларнинг тезлигини талаб қилувчи потенциал хавфли фаолият турларини бажаришга салбий таъсир кўрсатмайди.\nДозани сезиларли ошириб юборилганида ва интоксикацияда миорелаксация кўринишларисиз седатив самарани ривожланиши ва юқори уйқучанлик кузатилиши мумкин. Шошилинч ёрдам сифатида ампулалардаги 20% ли кофеин эритмаси 1 мл дан кунига 2–3 марта тери остига қўлланилади.\nТаблеткалар 10 мг дан.\n20 таблеткадан контур уяли ўрамда.\n3 контур ўрамлар давлат ва рус тилларидаги қўллаш бўйича йўриқномаси билан бирга картон қутига жойланган.


Россиялик аскарларнинг хорижий мамлакатлардаги жиноятлари\nРус аскари В. Пермяков Арманистонда бир оиланинг етти аъзосини, шу жумладан, 2 яшар қизалоқ ва 6 ойлик чақалоқни ўлдирганликда айбланмоқда.\nМолдованинг айирмачи Приднестровье ўлкасидан тортиб Ўрта Осиёда жойлашган тоғли Тожикистонгача бўлган ҳудуддаги собиқ совет ўлкаларида россиялик минглаб аскар ўрнашган.\n12 август куни Гюмрида жорий йил январь ойида бир арман оиласининг барча аъзосини ўлдирганликда айбланаётган россиялик оддий аскар суди бошланди. Қуйида россиялик аскарлар хорижий мамлакатларда жанг майдонидан йироқда қўл урган энг мудҳиш жиноятлар билан танишишингиз мумкин.\nМосква “яқин хориж” деб аташни хуш кўрадиган мамлакатларда бирор жиноятга қўл уришда айбланган рус аскарлари иши, одатда, мезбон мамлакат маҳкамаларига топширилмай, Россия гарнизонларидаги ҳарбий судларда кўриб чиқилади.\n2009 йил сентябрь, Тожикистон\nРоссиялик аскарлар Вячеслав Чернов ва Дмитрий Кучма асосий ишига қўшимча равишда такси ҳайдаш билан шуғулланган тожикистонлик милиция капитани Амур Муродовни ўлдиришда гумонланиб қўлга олинди. Тожикистонлик айбловчига кўра, Муродов рус аскарларини Душанбедан Қўрғонтепага олиб кетаётган бўлган.\nФарғона.ру янгиликлар агентлиги аскарлар айбига иқрор бўлгани, қотиллик келишмовчилик ортидан содир бўлгани ҳақида хабар берди. Агентликка кўра, Россиянинг 201-ҳарбий базасидаги аскарлар кўпинча маошини ўз вақтида олмайди. Шу сабаб аскарлар қарзга такси хизматидан фойдаланади. Бу эса аскарлар ва такси ҳайдовчилари ўртасида тарангликка сабаб бўлади.\n2012 йил январь, Молдова\n2012 йилнинг илк кунида айирмачи Приднестровье ва Молдова ўртасидаги чегара ҳудудини назорат қилиб турган рус аскари 18 ёшли молдоваликни отиб ўлдирди. Хабарларга кўра, соат 6:30 да молдовалик йигит чегарадаги тинчлик ўрнатувчи аскарларга эътибор бермасдан машинасини чегара назорат бўлимидан ҳайдаб ўтган. Шу сабаб рус аскари уни ўққа тутган. Яраланган молдовалик шифохонага олиб борилган ва кўп ўтмай вафот этган.\nРоссия бу ҳодиса бўйича жиноий иш қўзғади, лекин кейинроқ аскар тўғри йўл тутганини айтиб, бу ишни ёпди. Шундай бўлса-да, Кишинёв Россияни тинчликни сақловчи аскарларини олиб кетишга чақирди. Ўша пайтда бош вазир лавозимида ишлаган Влад Филат: “Ўлдириш учун ҳеч қандай асос бўлмаган, жиноятчи жазоланиши керак”, деган эди.\n2014 йил апрель, Қрим\nРоссия Қримни Украинадан аннексия қилиб олганидан кейин бир ой ўтгач, рус аскари Евгений Зайцев яриморолни ташлаб, Украинанинг асосий ҳудудига отланган украин аскари Станислав Карачевскийни отиб ўлдиришда айбланди. 2015 йилнинг апрель ойида гарнизон суди Зайцевни айбдор деб топиб, икки йил қамоқ жазосига ҳукм қилгани ҳақида хабар берилди.\n2014 йил август, Тожикистон\nТожикистондаги Россия ҳарбий базасининг гарнизон суди тожикистонлик такси ҳайдовчисини ўлдиришда гумонланаётган яна бошқа икки рус аскари ишини кўриб чиқмоқда. 2014 йилнинг август ойида Раҳимжон Тешабоевнинг жасади бўғизланган ҳолда кўл бўйида топилганидан кейин Фёдор Басимов ва Элдор Саҳобов қўлга олинди.\nОзодлик радиоси тожик хизмати хабарига кўра, Басимовнинг Тешабоевдан 50 минг рубль қарзи бўлган. Ҳарбий базадаги аскарларни манзилига элтиб қўйиб тирикчилик қилган ҳайдовчининг уч фарзанди отасиз қолди. 2012 йилнинг октябрь ойида Россия ва Тожикистон рус ҳарбий базасини 2042 йилгача қолдириш ҳақидаги битимни имзолаган.\n2015 йил январь, Арманистон\n12 август куни Россия гарнизон суди иш жойини қурол олиб ташлаб кетганлик, қурол ва ўқ-дори ўғирлаганлик ҳамда ноқонуний равишда қурол олиб юрганликда айбланаётган 19 ёшли рус аскари Валерий Пермяков ишини кўра бошлади. Бу суддан кейин Пермяков Арманистонда маҳкамага тортилади. Аскар 12 январь куни Россиянинг 102-ҳарбий базаси жойлашган Гюмри шаҳрида бир оиланинг етти аъзосини ўлдиргани учун суд қилинади. Ҳалок бўлганлар орасида икки яшар қизалоқ ҳамда 6 ойлик болакай бор. Бу жиноят Гюмри ва Ереванда йирик намойишларга сабаб бўлди.\n2015 йил июнь, Арманистон\nГюмридаги ҳарбий база яқинида танасида пичоқ излари ҳамда зўрланганлик белгилари бор россиялик аскарнинг жасади топилганидан кейин айримлар бу қотиллик рус аскари томонидан бир оиланинг ўлдирилишига ваҳшиёна жавоб бўлиши мумкинлигини айтишди. 102-ҳарбий база матбуот котиби эса бу жиноятда асосий гумонланувчи шахс базадаги бошқа бир россиялик ҳарбий эканлигини билдирди. Бу ҳодиса ҳатто кремлпараст матбуотни Арманистондаги база билан боғлиқ ваҳший қотилликлар масаласини кўриб чиқишга чорлашга ундади.\nОзодликнинг инглиз хизмати томонидан тайёрланган ушбу мақола Нодир Атаев томонидан ўзбекчага ўгирилди.


10.04.2021 13:53 0 1710\nАйни кунларда Финляндиянинг Ўзбекистон билан ҳамкорлик лойиҳаларини йўлга қўйган бир қатор компания раҳбарлари ва вакиллари таълим соҳаси бўйича қатор лойиҳаларни амалга ошириш учун мамлакатимизда бўлиб турибди.\nМазкур ташриф доирасида Финляндиянинг касбий таълимни ривожлантириш бўйича ҳамкорликни йўлга қўйиш бўйича хорижлик инвесторлар ва Навоий вилояти мутасаддилари ўртасида учрашув ташкил этилди.\nУчрашувда онлайн тарзда иштирок этган SASKY таълими консорциуми директори Антти Лаҳти консорциум фаолияти, имкониятлари ва таълим йўналишлари ҳақида маълумот берди. Шунингдек, учрашув давомида ўзбекистонлик профессионал таълим муассасалари битирувчиларини Финляндияга касбий стажировка учун жалб этиш масаласи ҳам муҳокама қилинди. Музокаралар якунига кўра, мазкур лойиҳа учун жалб этиладиган ёшларни 2030 йилгача 10 000 нафарга етказиш режалаштирилмоқда.\nМаълумот учун, SASKY касбга тайёрлаш ва таълим масалалари консорциуми 1990 йилда ташкил этилган бўлиб, асосий фаолияти меҳнат муносабатларини бошқариш, катталар учун, қисқа муддатли, халқаро ва бошқа пуллик таълим турларини таклиф қилиш ҳисобланади. Шунингдек, компания юқоридагиларни қўллаб-қувватлаш учун бошқа ўқув, таълим ва маслаҳат хизматларини кўрсатиши мумкин. Бундан ташқари, компания катталар таълими, шогирдлик ва иш соҳасида хизматларни ривожлантириш билан шуғулланади.\nЖамият 07/05, 12:06


КОЛЛАПС » Тиббий психология – Расмий сайт\nЯнгиликлар » Энциклопедия » КОЛЛАПС\nКоллапс — артериал ва веноз босимнинг кескин тушиб кетиши билан намоён бўлувчи ўткир қон-томир етишмовчилиги. Коллапс юзага келиши юракдан чиқувчи ва циркуляция қилувчи қон ҳажмининг тўсатдан камайиб кетиши ҳамда артериялар тонусининг кескин тушиб кетиши билан боғлиқ. Коллапс барча аъзо ва тўқималар гипоксияси, моддалар алмашинувининг кескин сустлашуви ва ҳаётий муҳим функцияларнинг издан чиқиши билан кечади.\nЭтиологияси. Коллапснинг асосий сабаблари – миокард инфаркти ва ўткир қон йўқотишлар. Айниқса, катта ўчоқли инфаркт ва катта миқдорда қон йўқотишларда коллапс тез ривожланади. Шунингдек, ўпка артериялари тромбоэмболияси, турли этиологияли шоклар, тананинг катта соҳасини эгалловчи куйишлар, ўткир заҳарланиш ва интоксикациялар, нейроэндокрин касалликлар, ганглиоблокаторлар, нейролептиклар ва симпатолитиклар дозасининг ошиб кетиши коллапс ривожланишига сабабчи бўлади.\nКлиникаси. Коллапс ривожланганда беморнинг ранги оқариб кетади (кардиоген коллапсда цианоз), совуқ тер босади ва боши айланиб кетиб ўтириб олади ёки ётади. Беморнинг бутун бадани титрай бошлайди, оёқ-қўллари музлаб холсиз бўлиб қолади. Ҳуши ҳали сақланган бўлса-да, атрофдагилар билан мулоқотга кириша олмайди. Ҳаво етишмай тез-тез нафас олади, безовталаниб кучли қўрқув босади. Кўз олди қоронғилашиб кетади ва кўриши сустлашади. Корачиқлар кенгайиб, уларнинг ёруғлиққа реакцияси пасаяди. Қулоқлари битиб қолади, баъзида уларда кучли шовқин пайдо бўлади. Томир уриши билинар-билинмас ва юмшоқ бўлади, тахикардия аниқланади. Систолик АҚБ 80-60, диастолик АҚБ 60-40 мм сим уст. га тушади. Артериал гипертензия билан хасталанган беморларда коллапс пайтидаги АҚБ кўрсаткичлари бироз юқори бўлиши мумкин. Тана ҳарорати ҳам пасаяди.\nНеврологик статусда мускуллар гипотонияси ва пай рефлекслари пасайиши аниқланади. Агар беморга тез ёрдам кўрсатилмаса, у хушини йўқота бошлайди. Бундай пайтларда коллапс комага ўтади ва бемор ҳалок бўлиши мумкин. Ҳар қандай этиологияли коллапсда қон қуюқлашади, азотемия ва олигурия кузатилади.\nКоллапс клиникаси уни юзага келтирган этиологик омилларга ҳам боғлиқ. Масалан, кардиоген этиологияли коллапсда юракнинг ўткир етишмовчилиги ва ўпка шиши симптомлари кузатилади. Инфекцион этиологияли коллапс септик шок пайтида ривожланади ва бунда тана ҳарорати тушиб кетади, бутун тери нам бўлади, яъни бемор ётган чойшаб жиққа хўл бўлади. Ортостатик коллапс узоқ кунлар горизонтал ҳолатда ётган бемор ўрнидан турган пайтда рўй беради. Ортостатик коллапс одатда енгил кечади ва бемор яна ўрнига ётиб олса, аҳвол яхшиланади. Турли заҳарланишлар сабабли ривожланган токсик коллапслар кўнгил айниш, кетма-кет қусиш, диарея ва организмнинг умумий сувсизланиши билан кечади.\nТашхис. Ташхис зудлик билан аниқланиши керак. Чунки бундай беморлар ҳаёти доимо ҳавф остида бўлади. Коллапс ташхиси, асосан клиник симптомлар ва АҚБ даражасига қараб қўйилади. Ушбу касалликка хос клиник белгилар, АҚБ пасайиб кетиши ва гематокрит кўрсаткичлари ташхис қўйишда қийинчилик туғдирмайди. Қиёсий ташхис синкопье билан ўтказилади. Синкопье коллапсга қараганда анча енгил ҳолат. Синкопьеда хуш қисқа вақтга йўқолади, АҚБ кескин тушиб кетмайди ва бемор тезда ўзига келади. Масалан, беморнинг юзига совуқ сув сепганда, новшадил ҳидлатганда ва яна горизонтал ҳолатга ётқизганда тезда хушига келади.\nКоллапс турли этиологияли шокларнинг ажралмас қисмидир. Шокда ҳам АҚБ кескин тушиб кетади ва кучли гемодинамик бузилишлар рўй беради (“Шок” ёзилган жойга қаранг).\nТез ёрдам. Коллапсда тез ёрдам зудлик билан кўрсатилиши керак. Коллапс қаерда рўй беришидан қатъий назар унга тез ёрдам кўрсатилиб, зудлик билан шифохонага олиб борилади. Ҳар қандай этиологияли коллапсда бемор горизонтал ҳолатга ётқизилади ва иккала оёғининг тагига ёстиқ қўйилади. Бемор ётган жой совуқ бўлмаслиги ва кислородга бой бўлиши керак. Унинг устига одеял ёпилади. Тери остига дарров 10 % ли 2 мл кофеин-бензоат натрий қилинади. Агар ортостатик коллапс рўй берган бўлса, ушбу муолажаларнинг ўзи етарли бўлиб, бемор тезда ўзига келади.\nИнфекцион этиологияли коллапсда қўшимча равишда электролитлар (натрий бикорбанат, ацесол, дисол) ва коллоид эритмалар (реополиглюкин, реосорбилакт) венадан томчилатиб юборилади. Коллапс даражасига қараб бу дорилар 1000-2000 мл миқдорда оз-оздан қуйилади. Волемик эритмалар циркуляция қилувчи қон хажмини оширади ва юрак фаолиятини қайта тиклайди. Шу боис улар турли этиологияли коллапсларда қилинади. Коллапсларда натрий хлориднинг гипертоник эритмалари ҳам берилади.\nҚон йўқотишлар сабабли рўй берган коллапсда қон кетаётган жой аниқланиб, у дарров тўхтатилади. Беморга қон ва плазма қуйилиши шарт. Токсик этиологияли коллапсда қўшимча равишда антидот терапия ўтказилади. Кардиоген этиологияли коллапсда деярли ҳар доим юрак аритмияси ривожланади ёки улар аввалдан мавжуд бўлади. Бундай беморлар биринчи ёрдамдан сўнг зудлик билан кардиореанимация бўлимига ётқизилади ва зарур муолажалар ўша жойда давом эттирилади.\nАҚБ ни кўтариш учун венадан вазопрессорлар (допамин, норадреналин) юборилади. Допамин бир дақиқага 200 мкг тезликда венадан қилинади ёки 0,2 % ли 1-2 мл норадреналин 150–200 мл 5 % ли глюкоза ёки натрий хлориднинг изотоник эритмасида венадан бир дақиқага 20 томчи тезликда юборилади. Деярли барча ҳолатларда кислород ҳам берилади.\nПрогноз. Коллапс прогнози уни келтириб чиқарган этиологик омил ва тез тиббий ёрдамнинг қай даражада кўрсатилишига боғлиқ. Миокард инфаркти, ўпка артериялари тромбози ва кўп қон йўқотишлар сабабли ривожланган коллапсларда прогноз ўта мураккаб. Қолган ҳолатларда АҚБ ва циркуляция қилувчи қон хажмини зудлик билан тиклаш яхши натижаларга олиб келади.\nҚўшилган: 23:25 / 16-04-2021 Ўқилди: 77


Олий Мажлис Қонунчилик палатасида 11.06.2020 13:00\nҲарбий хизматни ўташ тартибига ўзгартиришлар киритилмоқда\nОлий Мажлис Қонунчилик палатаси Мудофаа ва хавфсизлик масалалари қўмитасининг кенгайтирилган йиғилиши бўлиб ўтди.\nКун тартибидан икки муҳим масала ўрин олди. Дастлаб, “Ўзбекистон Республикаси фуқароларининг ҳарбий хизматни ўташ тартиби такомиллаштирилиши муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида”ги қонун лойиҳаси муҳокама этилди.\nЛойиҳага кўра, “Умумий ҳарбий мажбурият ва ҳарбий хизмат тўғрисида”ги ҳамда “Ўзбекистон Республикаси Қуролли Кучлари резервидаги хизмат тўғрисида”ги қонунларнинг қатор моддаларига қўшимча ва ўзгартишлар киритилмоқда.\nҚонун лойиҳасининг қабул қилиниши ҳарбий хизматни ўташ билан боғлиқ йўналишдаги қонун ҳужжатларини такомиллаштиришга, соҳада қўлланиладиган тушунча ва атамалар бир ҳил талқин этилишига имкон беради.\nХусусан, қонун ҳужжатида ҳарбий хизматчиларда Ватан олдидаги бурчни адо этишдаги иштиёқини ошириш учун ҳарбий унвонларни бериш, ҳалол ва чин кўнгилдан адо этилган хизмат давомида ҳарбий унвонларга эришиш тизимига сезиларли ўзгартишлар киритилмоқда. Ўз бурчини виждонан бажарган ҳар бир хизматчининг харбий унвонлари юқорилаб бориши уларнинг ҳарбий хизматга бўлган муносабатини ўзгартиради.\nЙиғилиш давомида, шунингдек, мамлакат барқарорлигини қадрлаш ва сақлаш, унинг тинчлиги ва хавфсизлигига таҳдид солувчи ҳар қандай воқеа ва ходисалар олдини олишга қаратилган фикр-мулоҳазалар ҳам билдирилди.\nАхборот технологиялари ривожланган бугунги кунда ҳар биримиздан бу улкан маълумотлар оқимига нисбатан сергак ва ҳушёр назар ташлаш, юрт тинчлиги ва хавфсизлиги нуқтаи назаридан ёндашиш талаб этилади.\nЖаҳонда рўй бераётган оммавий чиқишлар билан боғлиқ воқеа ва ҳодисаларнинг сабаблари ҳам турлича эканлиги таъкидлаб ўтилди. Айрим ҳолларда фуқаролар ўз эрки ва ҳуқуқларини ҳимоя қилиш, шунингдек, йиғилиб қолган ижтимоий ва иқтисодий муаммоларга эътиборни қаратиш мақсадида қонун доирасида ўтказаётган норозилик намойишларидан давлатнинг асосларига зарба беришга интилувчи ғараз ниятли кучлар ўз мақсадларида фойдаланмоқдалар.\nАхборотлар яшин тезлигида тарқаладиган ҳозирги даврда ер юзининг исталган нуқтасида юз берган воқеадан бир неча сония ичида бутун дунё аҳли хабар топмоқда. АҚШ, Европанинг қатор давлатларида бўлиб ўтаётган кўп кунлик намойишлар бутун дунё жамоатчилиги томонидан диққат билан кузатилмоқда.\nТаъкидлаш керакки, ҳар қандай намойишни қонун доирасидан четга чиқилган ҳолда ўтказиш натижасида тартибсизликлар келиб чиқиши, бу эса жамиятнинг ижтимоий ва иқтисодий ривожланишига салбий таъсир кўрсатиши мумкин. Қонунчиликда митинглар, намойишлар, йиғилишлар фуқароларнинг сиёсий ҳуқуқларини амалга ошириш механизми ҳисобланиб, улар демократиянинг муҳим омиллари, деб тан олинади.\nАммо, тинч намойишлар тартибсизлик ҳамда ўзгаларнинг ҳаёти ва мулкига зарар етказишдан фарқланиши, унда юрт тинчлиги ва хавфсизлигига таҳдид солувчи вайронкор ғоялар бўлмаслиги, улар ғараз ниятли кучлар томонидан бошқарилмаслиги ҳамда амалга оширилмаслиги лозим.\nЙиғилишда Сўх туманида содир бўлган воқеалар атрофида ҳам тўхталиб ўтилди. Ушбу воқеалар сабаблари Ўзбекистон ва Қирғизистон давлатларининг ҳуқуқ-тартибот идоралари томонидан олиб борилаётган тергов ҳаракатлари давомида ўрганиб чиқилади. Аммо, ушбу ҳолатдан икки қўшни халқ ўртасидаги дўстона муносабатга, мамлакатларимиз осойишталигига рахна солишга интилаётган кучлар фойдаланишига имкон бермаслик лозим.\n– Бугунги глобаллашув жараёнида ахборотга эгалик қилиш, уни ўз мақсадларини йўғирган тарзда тарқата билишга қодирлик дунёда рўй бераётган воқеликни бошқариш имкониятини бермоқда, – дейди Олий Мажлис Қонунчилик палатаси депутати Алишер Ҳамроев. – Қайсидир кучлар ўз манфаатлари йўлида бутун бир халқнинг тинчлиги бузилишига, айрим мамлакатларнинг ижтимоий ва иқтисодий инқирозга юз тутишига сабабчи бўлмоқдалар. Шуни таъкидлаш лозимки, Сўх туманида бўлган ҳолат икки мамлакат, икки қардош халқ дўстлигига рахна сололмайди. Биз вазиятни қонуний, конструктив, инсонпарварлик ва дўстлик йўли билан ҳал қилишимиз, ҳамкорлигимизни дўстона давом эттириш орқали қора кучларга муносиб зарба беришимиз лозим.\nЙиғилиш якунида қўмита аъзоларига оммавий тартибсизликлар келиб чиқишига сабаб бўлаётган ҳар қандай масалаларни таҳлилий ўрганиб, келгусида уларга йўл қўймаслик, зарурат бўлса соҳага оид қонун ҳужжатларини такомиллаштириш юзасидан асосли таклифлар киритиш тавсия этилди.


Афғонистондан кирганлар 10 кун давомида визасиз Ўзбекистонда бўлиши мумкин | Qalampir.uz\nЖамият\t14 Ноябрь 2020 10:34 4746\nЎзбекистон Республикаси Президентининг “Сурхондарё вилояти ва Тошкент шаҳрида махсус иқтисодий ва кичик саноат зоналари фаолиятини янада ривожлантириш чора-тадбирлари тўғрисида”ги Фармони қабул қилинди.\n• “Термиз халқаро савдо маркази” эркин савдо зонаси;\n• “Термиз халқаро савдо маркази” эркин савдо зонаси дирекцияси” давлат унитар корхонаси.\n• замонавий технологиялар асосида маҳсулотларни қабул қилиш, сақлаш, қайта ишлаш, саралаш ва қадоқлаш хизматлари ва электрон савдо порталлари ташкил этилади;\n• “ягона дарча” ва бошқа хизматлар йўлга қўйилади;\n• Афғонистондан кирувчи шахсларнинг, истисно тариқасида, Ўзбекистонга кириш визасини расмийлаштирмасдан, шахсий ва паспорт назоратидан ўтган ҳолда 10 кун давомида ҳудудда бўлиш тартиби жорий этилади;\n• тадбиркорлар томонидан чет эл фуқароларига ва фуқаролиги бўлмаган шахсларга реализация қилинадиган ҳамда Афғонистонга олиб чиқиладиган товарлар ва хизматлар экспортга тенглаштирилади;\n• чет эл товарлари “эркин божхона зонаси” божхона режимига расмийлаштириш орқали жойлаштирилади ҳамда, истисно тариқасида, ушбу товарлар билан чакана савдо операцияларини амалга оширишга рухсат этилади;\n• Термиз халқаро савдо маркази ҳудудига Афғонистон томонидан кириш ва ундан чиқиш “Термиз-автойўл” ўтказиш пунктидан махсус техник воситалари билан жиҳозланган алоҳида йўлак (коридор) орқали амалга оширилади.\nФармон билан Тошкент шаҳрининг Сергели туманида Сергили индустриал парки кичик саноат зонаси ташкил этилиши белгиланди.\n06 Март 15:32 35404\n05 Март 18:06 32392\n05 Март 14:50 31116\n06 Март 21:35 29722\n06 Март 18:51 28586


Президентлик пойгаси: финиш чизиғига оз қолди, рақиблар бир-бирини аямаяпти » Sangzor.uz - Инновацион ахборот портали\nSangzor.uz » Дунё » Президентлик пойгаси: финиш чизиғига оз қолди, рақиблар бир-бирини аямаяпти\nАҚШда президентлик сайловларига уч кун қолди (3 ноябрь). Дональд Трамп ва Жо Байден маррага оз қолганида, кўпроқ сайловчиларни ўзларига оғдириш учун, ҳар қачонгидан-да фаоллашган.\nҲар икки номзод яқинда Буюк кўллар штатлари — Мичиган, Миннесота ва Висконсинга сафар уюштиришди. Анъанага содиқ рақиблар ўзаро айбловларни давом эттиришди.\nРеспубликачи Трамп агарда ҳокимият демократлар қўлига ўтса, АҚШни бошбошдоқлик ва вайронагарчилик кутаётганини баён қилди. Байден эса, ҳар сафаргидек, рақибининг «нозик жойи»дан олди — Трампни мамлакатни коронавирус эпидемияси марказига айлантришда айблади.\n«Дональд Трамп оқ байроқ кўтариб чиқиб, коронавирус олдида тиз чўкди. Эслаяпсизларми, у интервьюсида бу ўлимкор хавфни январь ойидаёқ билганини айтди. Бироқ ҳеч кимни бу ҳақда огоҳлантирмаган! Қўрқиб, талвасага тушиб қолган! Бироқ, мен, ундан фарқли ўлароқ, таслим бўлмайман», — деди Жо Байден.\n«Байден билан америкаликларнинг келажаги йўқ! У бизнинг нефть саноатимизни йўқ қилишга қасам ичган. Қишда уйларимиз исимайди, ёзда кондиционерларимиз ишламайди — жазирмада қовуриламиз! На мактаблар, на битирув кечалари, на АҚШ мустақиллиги куни бўлади! Фақат бошбошдоқлик, вайронагарчилик»,— деди Дональд Трамп унга жавобан.\nТрамп: АҚШда коронавирус чекинишни бошлади


Forbes: Россия ва Саудия Арабистонининг нефть келишуви – беҳуда иш\n19:45 / 17.02.2016\nОПЕКга аъзо давлатлар ва Россия томонидан 16 февралда қабул қилинган нефть қазиб олиш даражасини музлатиш ҳақидаги келишув қисқартириш ҳисобланмайди ва катта жиҳатдан беҳуда ишдир, деб ёзмоқда Forbes журнали.\nНашрнинг фикрича, бу келишув аслида ўзидан бирор муҳим нарсани намоён қилмайди. Хойнаҳой у ҳақиқатан ҳам навбатдаги нархларнинг "ёлғон" ўсишига олиб келади, бироқ бу нарх узоқ вақт сақланиб қолмайди. ОПЕК даромадларининг ўсиши ҳам вақтинчалик бўлади.\nСаудия Арабистони нефть вазири Али ал-Наимий нефть қазиб олиш даражасини музлатиш ҳақидаги келишувни "умуман амалга оширса бўлишлигини" айтиб, бу келишувга бошқа давлатлар қўшилмагунча сезиларли ҳеч нарса ўзгармаслигини назарда тутди. Чунки бу келишувда фақатгина Саудия Арабистони, Россия, Венесуэла ва Қатар иштирок этмоқда.\nНашр шарҳловчиси Россия музлатишни қўллаб-қувватлаганининг муҳимлигини таъкидлаб ўтди. Унинг фикрича, бундан ҳам муҳимроғи, ОПЕКда бугунги кунда энг юқори нефть қазиб олиш ҳажмига эга Ироқ ва нефть экспорт қилишни яна бошлаган Эроннинг иштирок этмаётганидир.\nНашрнинг таъкидлашича, келишувдан кейин сезиларли ўзгаришлар юз беришига ишончнинг йўқлигига қарамасдан, исталган ҳаракатни ижобий ҳолат сифатида қабул қилиш керак.


Туркманистон президенти ёрдамчисининг ҳаракати Ангела Меркелни ҳайратга солди(Фото ва видео) Афиша\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Туркманистон президенти ёрдамчисининг ҳаракати Ангела Меркелни ҳайратга солди(Фото ва видео) 15:36, 09 сентябрь 2016\tТуркманистон президенти Гурбангули Бердимуҳамедовнинг Германияга ташрифи чоғида кутилмаган ҳодиса юз берди, деб ёзади “1news.az”.\nГап шундаки, президентнинг ёрдамчиси Германия канцлерининг кўз ўнгида минбарга қўйилган сувни ҳеч қандай тушунтиришсиз алмаштириб қўйди. Мазкур ҳолат 29 август куни рўй берган эди.\nТадбир ташкилотчилари ҳар бир президент учун алоҳида трибуна ва алоҳида стаканда сув қўйиб чиққан эди. Бироқ матбуот анжумани бошланишидан аввал Бердимуҳамедовнинг ёрдамчиси минбардаги сув турган стаканни олиб, ўрнига бошқасини қўйиб қўйди. “Юз бераётган ҳодиса шу даражада кутилмаган, тушунарсиз ва мантиқсиз эдики, ҳаттоки Ангела Меркель ҳам бу ҳолатда ҳайратини яширолмади”,—дейилади хабарда. Туркманистон президентининг ёрдамчиси эса ўз хатти-ҳаракатларига изоҳ бермаган. Кўриниб турибдики, стаканни алмаштириш Германиядаги ичимлик сувига ишонмасликдан ва президент заҳарланишининг олдини олиш мақсадида қилинган.


Чимкентлик адвокатлар биносиз қолди\n08 март 2021, Тошкент вақти: 21:21\nОзодбек Жанубий Қозоғистон вилояти адвокатлар ҳайъати жойлашган бино вилоят суди қарори билан Чимкент шаҳрининг Ал-Фаробий тумани ҳокимлиги ихтиёрига олиб бериляпти.\nАдвокатлар ҳайъати раиси Алиасқар Жумабоевнинг “Озодлик” радиосига айтишича, Чимкент шаҳри ҳокимлиги деярли бир йилдан буён бу икки қаватли бинони олиб қўйиш учун ҳаракат қилади.\n“Ҳокимлик биз 30 йилдан бери фаолият кўрсатаётган бинони очиқчасига тортиб олиш пайига тушган эди ва бу мақсадига суд орқали эришди ҳам. Суд ижрочилари беш кун ичида бинони ихтиёрий тарк этмасак, мажбуран кўчирилишимиз ҳақида огоҳлантирди. Биз бошпанасиз қолдик”, - деди А.Жумабоев.\nШаҳар ҳокимлиги ва адвокатлар ўртасида талаш бўлаётган бинода адвокатлар ҳайътидан ташқари иккита ҳуқуқий маслаҳатхона ҳам жойлашган эди. Қизиғи шундаки, бино масаласида бўлиб ўтган суд жараёнининг биринчиси адвокатлар фойдасига ҳал бўлганди. Кейинги суд эса бунга тескари қарор чиқарди.\n15 ноябрь куни вилоят адвокатлари бу қарордан норози бўлиб, бойкот эълон қилди ва суд жараёнларида умуман қатнашмасликка келишиб олди.\n“Айни масала юзасидан мамлакат президенти, парламенти, Олий суди, Бош прокуратураси ва бошқа мутасадди ташкилотларга очиқ хат йўллаб, мавжуд ҳолатдан хабардор этдик. Унда бино масаласидаги суд жараёнларида бизнинг иштирокимиз самарасиз, бефойда бўлгани ҳам айтилган. Шунинг учун адвокатлар жамоаси бир овоздан судни бойкот қилишга келишиб олди”, - деди А.Жумабоев.\nСуд собиқ иттифоқ даврида адвокатлар ҳайъатига расмийлаштириб берилган мазкур бино ҳужжатларини ҳозир қонуний кучга эга эмас, деб топди. Суд Қозоғистон мустақил бўлгач, илгари Чимкент бўлган вилоят номи Жанубий Қозоғистон деб ўзгартирилганини асос қилиб олди.\nА.Жумабоевнинг билдиришича, адвокатлар ҳайъатига шу пайтгача Ал-Фаробий тумани ҳокимлиги жойлашган кичик бино таклиф этилган. Аммо анчагина кичик ва хоналари кам бўлган бу бино 300 дан ортиқ ходимга эга адвокатлар ҳайъати учун жуда торлик қилади.


Президент кутилган Бўка врачлик пункти Олмалиқ поликлиникаси мебеллари билан ясатилди\n20 апрел 2021, Тошкент вақти: 12:24\nОлмалиқ марказий кўп тармоқли ва оилавий поликлиникалари\nПрезидент Шавкат Мирзиëевнинг Бўкага қилган 1 июнь кунги ташрифи арафасида Олмалиқ шаҳридаги Марказий кўптармоқли поликлиника мебеллари 25 май куни Бўка туманидаги Бўстон қишлоқ врачлик пунктига "ижара"га олиб кетилган.\n19 июнь куни Озодликка гапирган Олмалиқ поликлиникаси врачлари Бўкага олиб кетилган янги тиббиёт мебелларининг ярми қайтмаганини билдирди.\nВрачларнинг айтишича, қарийб бир ойдан буён беморларни ëтқизишга кушетка¸ компьютер қўйишга стол йўқ.\nОлмалиқ тиббиёт бирлашмаси бошлиғи поликлиника мебеллари Бўкага олиб борилганини тасдиқлади.\nКушеткаси олиб кетилган хирург хонаси\nОлмалиқ шаҳридаги Марказий кўптармоқли поликлиника ва оилавий поликлиника мебеллари 25 май куни учта юк машинасида Бўкага олиб кетилгани ҳақида исмлари ошкор бўлишини истамаган врачлар Озодликка хабар берди.\n“Бўка туманининг Бўстон қишлоқ врачлик пунктини президент келишига замонавий қилиб кўрсатиш учун поликлиникамизнинг янги мебелларини олиб кетишган эди. Президентимизга кўзбўямачилик қилиб кўрсатиш учун. Лекин президентимиз у ҚВПга кирмасдан ёнидан ўтиб кетган. Беморларни ётқизиб кўрадиган яп-янги кушеткалар, шкафлар, стол-стулларни олиб кетишган эди. Қирилган, сирилган қилиб ярмини қайтариб олиб келишди. Аммо ярим мебелимиз ҳали ҳам қайтгани йўқ. Беморларни тик турган ҳолда қабул қилаяпмиз”.\nПоликлинкадаги стол орасига тиқиб қўйилган компютер\nОзодлик суҳбатлашган врачлар ишдан ҳайдалишидан чўчиб, исми сир қолишини сўради.\n“Бу поликлиникани Олмалиқ кон-металлургия комбинати қуриб берган. Барча хоналаримиз мебель билан тўлиқ жиҳозланган эди. Бир кунда тиббиёт бирлашмасидан буйруқ бўлдида, тапа-тап мебелларни юк машиналарига ортиб¸ олиб кетишди. Ишонасизми, ҳозир хирург кабинетида оддий кушетка ҳам йўқ. Компьютерларни столларнинг орасига тиқиб қўйганмиз. Бизку бир амаллаб беморларни кўриб жавоб бераяпмиз, лекин президентимизни алдашларига чидаб туролмаяпмиз. Ўша Бўкадаги ҚВПни ночор аҳволини президентимиз кўрганларида балки¸ янги ҚВП қуриб берармиди ёки мебель билан таъминлармиди? Йўқ, булар ҳамма ёлғонни чин қилиб президентга кўрсатишга ҳаракат қилишади. Бўлмаса¸ қарийб 40 километр масофага мебел ташиб бориш шартмиди? Мебелларимизнинг ярмини шалағини чиқариб қайтариб олиб келишди, қолгани эса йўқ”.\nОзодлик билан гаплашган шифокорлар ўз иддаосини тасдиқлаш учун поликлиниканинг ҳозирги вазияти акс этган суратларни тақдим қилди.\nОлиб кетилган столлар\nОлмалиқ шаҳар тиббиёт бирлашмаси раҳбари Рустам Ўнаров поликлиника мебелларининг Бўка туманига олиб кетилганини тасдиқлади. Мутасадди¸ айни пайтда¸ уларнинг ҳаммаси қайтариб олиб келинганини иддао қилди.\n- Олиб келинди. Ўшанда у ерда акция бўлган. Ҳамма шаҳар ва туманлар қатнашган. Бизнинг тиббий ходимларимиз ҳам борган. Уларнинг мебеллари тайёр бўлмагани учун, дўхтирлар етмагани учун, биз ўзимиздан олиб борганмиз. Бўка тумани тиббиёт бирлашмаси 80 миллион сўмга инвентар гаплашган экан, ўша келмай қопти. Кейин келди. Биз қайтариб олиб келдик. Хоҳласангиз келиб, бухгалтерияга кириб, инвентарни текшириб кўришингиз мумкин, ҳамма мебель қайтариб олиб келинган.\nОзодлик суҳбатдошларининг айтишича¸ Олмалиқдаги поликлиникалар мебеллари президент ташрифидан беш кун аввал - 25 май куни олиб кетилган.\nОлмалиқ тиббиёт бирлашмаси раҳбари тилган олган “Соғлом ҳаётга қадам ташла” акцияси доирасида “Саломатлик куни” оммавий тадбирлари акцияси Бўка туманининг Бўстон қишлоғида 15 июнь куни ўтказилган.\nРустам Ўнаров билан бўлган суҳбатдан сўнг Озодлик поликлиника врачлари билан қайта боғланди.\nСуҳбатдош¸ бу гапни "ëлғон" деб атади.\n“Ҳеч қанақа акция бўлгани йўқ. Бирорта врач ҳам боргани йўқ. Акцияга врач мебелини қўлтиқлаб борадими, қаерда шундай бўлган экан? Бу президентни алдаш учун навбатдаги кўзбўямачиликлардан бири бўлди, холос”.\nЎзбекистон президенти Шавкат Мирзиёев Тошкент вилоятига жорий йилнинг 1 июнь куни борган эди.\nЎшанда Бўка туманидаги “Саркор” фермер хўжалиги раҳбари дала шийпонига олиб борадиган дала ўртасидаги йўлга кафель ëтқизиб чиқилган ва президент шу йўлдан юриб ўтган эди.\nПрезидент кўзбўямачиликни ёқтирмаслигини айтган бўлса ҳам, мамлакатда у борадиган жойлардаги ҳолатни аслидан бўрттириб кўрсатиш давом этмоқда.\nЖумладан, Ўзбекистон Бош прокуратураси Андижон вилояти ҳокими Шуҳрат Абдураҳмоновга президент ташрифи арафасида беш нафар аёлга коттеж совға қилиб, сўнгра уларни чиқариб юборган мутасаддиларни жавобгарликка тортиш бўйича тақдимнома киритган.\nЎзбекистон президентининг 16 май куни Андижон вилоятига ташрифи чоғида "уй берилди" деб ТВда кўрсатилган 35 яшар Хуршида Тиллаева Озодликка аслида ҳеч қандай уй олмаганини айтиб берган эди.\nАйни пайтда Озодликка ҳар бир вилоятда президент бориши кутилган объектларни ясатишга ташланадиган "гастролер техника ва маиший ускуналар"¸ шунингдек президент билан учрашишга обдон ҳозирланган "халқ вакиллари" борлиги ҳақида келаëтган хабарлар кўпайиб бормоқда.\nБош прокуратура Андижондаги кўзбўямачилик ташкилотчиларини жазолашни талаб қилди\nАндижонда президент совғаси деб “уй берилиб ” уйсиз қолган яна икки аëл норозилик билдирди\nПрезидент келишига экилган гулларни суғоришга чиқарилган уч ҳашарчи аёл, машина уриб, ҳалок бўлди\nCУРХОНДАРЁ – “Президент келади дея йиллар таъмир кўрмаган йўллар шоша-пиша асфальтланди”\nФарғонага президент ташрифи арафасида томларнинг олд қисми қизилга бўялмоқда\nРоссияда 9 май куни "Ўлмас полк" юриши бўлмайди\nЧехия “Росатом”ни АЭС қурилиши бўйича тендердан четлатади\nИнтернетда Мирзиёевни ҳақоратлагани айтилаётган фуқаро устидан жиноят иши очилди


Ёш иқтидорлар байрами\nКўнгилларга бир олам қувонч бағишлаб кириб келаётган Янги йил тантаналари бутун мамлакатимизда бўлгани каби вилоятимизда ҳам турли байрамона тадбирлар, хушхабарлар ва ютуқлару муваффақиятларга уланиб кетмоқда. Хусусан, "Ёшлар маркази"да ўтказилган "Йилнинг энг яхши ёш журналисти" вилоят кўрик-танлови ғолибларини тақдирлаш маросими ҳам барчага ана шундай кўтаринки кайфият бахш этди.\nБАЙРАМИНГ МУБОРАК, ҲУР, ОЗОД, ХАЛҚИМ!\nЎзбекистон Республикаси давлат мустақиллигининг 25 йиллиги муносабати билан, “Гўзал ва бетакроримсан, муқаддас Ватаним, жоним сенга фидо, Ўзбекистоним” шиори остида Навоий шаҳридаги “Амфитеатр” биносида ташкил этилган тантанали маросимни вилоят ҳокими Эркинжон Турдимов очиб берди. Вилоят ҳокими барчани энг улуғ байрам бўлган мустақиллик билан табриклаб, ўзининг самимий тилакларини билдирди. Мамлакатимиз, хусусан, вилоятимизда қисқа вақт ичида қўлга киритилган улкан марралар ҳақида сўз юритар экан, бунда фидойи ҳамюртларимизнинг муносиб ҳиссаси борлигини эътироф этди. Шунингдек, мустақиллик йилларида ҳудудимизда бунёдкорлик ишларига қаратилаётган алоҳида эътибор, бунинг натижасида кўзни қувонтирадиган, аҳоли фаровонлиги учун хизмат қиладиган муҳташам бинолар қад ростлаётгани хусусида гапирди. Мадҳиямиз янграган лаҳзада байрам иштирокчилари ўринларидан туриб, ўзларининг ҳурмат-эҳтиромларини намоён этдилар. Шундан сўнг тадбир вилоятимиз санъаткорлари, ҳарбийларимиз, спортчиларимиз чиқишлари билан давом этди. Республикадан ташриф буюрган хонандаларнинг концерт дастури йиғилганларда унутилмас таассурот қолдирди.\nНавоий – барҳаёт\n9 февраль – нафақат бизнинг мамлакат, балки бутун дунё адабиёти учун улуғ кун ҳисобланади. 575 йил аввал Ҳиротда тарихий шахс, бўлғуси буюк шоир, мутафаккир ва давлат арбоби, олти асрдан буён ўз ижоди билан миллионлаб кишиларни ҳайратга солиб келаётган ўғлон дунёга келди. Алишер Навоий ўзбек адабиёти ва адабий тили асосчиси. У ўзининг бор ижодий маҳоратини халқ манфаатларини ҳимоя қилишга, элпарварликка бағишлади. Унинг ўлмас ижоди инсоният маънавиятини юксалтиришга, одамлар қалбида эзгулик туйғуларини тарбиялашга хизмат қилади.\n14 январь – Ватан ҳимоячилари куни муносабати билан Кармана туманидаги Мотамсаро она ҳайкали пойига гулчамбар қўйиш маросими, “Фарҳод” маданият саройида концерт дастури ҳамда Навоий шаҳридаги ҳарбий қисмларда тантанали маросимлар бўлиб ўтди. Фотомухбирларимиз Ж. Мирзаев ҳамда С. Аслоновлар байрам қувончлари, одамларнинг юз-кўзидаги шукроналик, кўтаринки кайфиятни фотолавҳаларга муҳрлади. Мазкур фотолавҳалардан сиз ҳам баҳраманд бўлинг.\nБешинчи бор ўтказилди\n“Фарҳод” маданият саройининг томошалар зали меҳмонлар билан тўла. Чироқлар ўчди. Йиғилганлар ўзларини нима кутаётгани тўғрисида ҳаяжон билан сўзлаша бошладилар. Экранда видеоролик тасвири пайдо бўлди: Танлов 2010 йилда ташкил этилган бўлиб, бу йил 5 марта ўтказилмоқда. У ҳақиқий журналист кадрларни тайёрлаш мактабига айланди. Шу вақт мобайнида 5 нафар ижодкор ёш танловнинг бош мукофоти – Гран-при соҳиби бўлди...”\nНавоийликлар ҳамиша республика тараққиётига муносиб ҳисса қўшиб келмоқдалар. Ўзбекистон Республикаси давлат мустақиллигининг 23 йиллиги муносабати билан бир гуруҳ вилоятдошларимизнинг давлат мукофотларига сазовор бўлишгани фикримиз исботидир. Кеча вилоят ҳокимлигида навоийлик мукофотланганларга орден ва медалларни топширишга бағишланган тантанали маросим бўлиб ўтди. Унда Бош вазир ўринбосари Ғуломжон Ибрагимов ва вилоят ҳокими Эркинжон Турдимов иштирок этди.\nЎзбекистон Республикаси Конституциясининг 21 йиллигига\nМустақиллигимизнинг 22 йиллиги муносабати билан бир гуруҳ ватандошларимиз давлатимизнинг юксак орден ва медаллари билан мукофотланган эди. Ўзбекистон Республикаси Конституциясининг 21 йиллиги олдидан ана шу мукофотлар ўз эгаларига топширилди.\nБиз 30 ёшдамиз!\n“Дўстлик байроғи ва Знамя дружбы” газеталари таҳририяти давлат корхонасининг 30 йиллик тўйи муносабати билан 30 ноябрь куни “Фарҳод” маданият саройида “Энг ёш, фаол журналист — 2013” танлови ғолибларини тақдирлаш маросими бўлиб ўтди.


18:30 / 29.01.2018\nЎзбекистон Республика президенти Шавкат Мирзиёев Финляндия Республикаси президенти Саули Нийнистёни давлат раҳбари лавозимига қайта сайлангани билан табриклади. Қутлов матни давлат раҳбари матбуот хизмати томонидан тақдим этилган.\n“Финляндия Республикаси Президенти\nФинляндия Республикаси Президенти этиб қайта сайланганингиз муносабати билан самимий табрикларимни қабул қилгайсиз.\nМамлакатларимиз ўзаро амалий ҳамкорлик қилиш, юксак технологиялар ва оғир саноатдан тортиб туризм ва таълим алмашинувларигача бўлган турли соҳаларда аниқ дастур ва лойиҳаларни биргаликда амалга ошириш учун кенг имконият ва катта салоҳиятга эга.\nСизга, Жаноб Президент, мустаҳкам соғлик, оилавий бахт, давлат раҳбари сифатидаги масъулиятли лавозимингизда катта муваффақиятлар, дўст Финляндия халқига эса тинчлик ва фаровонлик тилайман.\nЎзбекистон Республикаси Президенти”.\nФинляндия Шавкат Мирзиёев


Британия полицияси майда ўғриликлар билан шуғулланишни тўхтатади\n12:36 / 29.07.2015\nБритания полицияси зобитлари уйлардаги майда ўғриликлар билан шуғулланишни тўхтатади. The Daily Mail нашрининг Буюк Британия полиция раҳбарлари миллий кенгаши раиси Сара Торнтонга таянган ҳолда ёзишича, бундай ўзгаришлар полиция бюджетининг 4 йил ичида 25 фоизга қисқариши билан боғлиқ.\nТорнтон хонимнинг сўзларига қараганда, Британияда жиноятчилик ўз йўналишини ўзгартирди – машиналарни олиб қочиш ва майда ўғирликлар сезиларли даражада камайди.\nУнинг айтишича, кейинги 10 йил ичида полицияда 70 минг иш ўрни қисқартирилади.\n“Биз асосий диққатни бошқа долзарб муаммоларга – жинсий характердаги жиноятлар, террорчилик ва кибержиноятчиликка қаратишимиз керак”, – таъкидлади у.\nПолиция раҳбарининг фикрича, констеблларда майда ўғриликлар билан шуғулланишга имконият етмайди: “Бизда танлов бор. Агар биз, айтайлик, болаларни ҳимоя қилишга эътибор қаратсак, майда талончиликларни фош қилишга кучимиз етмайди – жиноят жойига шунчаки вақтида етиб бора олмаймиз. Истиқболларни белгилай билиш керак”.


Жисмоний шахслардан олинадиган мол-мулк ва ер солиғи: янгиликлар нималардан иборат? - yangiliklar\nЖисмоний шахслардан олинадиган мол-мулк ва ер солиғи: янгиликлар нималардан иборат? — yangiliklar\nЖорий йилда жисмоний шахсларнинг мол-мулк ва ер солиқларини ҳисоблаш тартибларига қатор ўзгартиришлар киритилди. Бу аҳоли орасида турли тушунмовчиликларнинг келиб чиқишига сабаб бўлди. Қашқадарё вилояти давлат солиқ бошқармаси…\nСиз ҳозир Маданият категориясидаги янгиликларни кўриб чиқдингиз. Бу сарловҳаси Жисмоний шахслардан олинадиган мол-мулк ва ер солиғи: янгиликлар нималардан иборат? бўлган мақола yangiliklar.net сайтига киритилган.\nҚашқадарёлик бир гуруҳ...


Ойбек Турсунов Uzcard муассислари рўйхатидан чиқди - EFFECT.UZ\n. 12:50 | 09.08.2020\nЯгона умумреспублика Процессинг маркази маълумотларига кўра, Uzcardмуассислари рўйхатида ўзгариш юз берди.\nУнга кўра, Ойбек Турсунов Ботирович Uzcard таъсисчиларининг рўйхатида қайд этилмаган. Аввалроқ, у компаниянинг 75 фоиз акцияга эгалик қилиши маълум бўлган эди.\nЯнги рўйхатга кўра акциялар қуйидагича тақсимлаган: Ўзмиллийбанк 51 фоиз, Ўзсаноатқурилишбанк, Асака банк, Ипотека-банк ва Алоқабанк – ҳар бирига 6 фоиздан, қолган 25 фоизи жисмоний шахсларга тегишли.\nДангасиликка олиб келадиган сабаблар


Қозоғистонда миллий темир йўл компанияси қайтадан ташкил этилади\nҚозоғистоннинг инвестициялар ва тараққиёт вазирлиги миллий темир йўл компаниясини қайтадан ташкил этишга тайёргарлик кўрилаётгани тўғрисида хабар қилади. Ҳукуматда «Казахстан темир жолы» тузилмасидан «КТЖ-Инфраструктура» ажралиб чиқиши тўғрисида гапиришмоқда.\nБундай қадамни “Транспорт тизими инфратузилмасини ривожлантириш ва интеграция қилиш бўйича 2020 йилгача мўлжалланган давлат дастури ва 2020 йилгача мўлжалланган стратегик ривожланиш дастури” га мувофиқ равишда фаолиятнинг инфратузилмали ва ташувчилик кўринишларини ажратишнинг зарурлиги билан тушунтиришмоқда.\nХабар қилинишича, «КТЖ-Инфраструктура» миллий ва хусусий ташувчиларнинг темир йўл тармоғига йўл қўйилишини таъминлаш билан шуғулланади.\nЎтган йили темир йўл компаниясининг айланмаси 750 миллиард тангани ташкил этди (2,2 миллиард доллар). «Казахстан темир жолы» сайтидаги маълумотларга кўра, Қозоғистоннинг темир йўл соҳасида 156 минг одам фаолият кўрсатади (аҳолининг 9 фоизи).\n«Казахстан темир жолы» нинг ягона акциядори бўлиб минглаб миллий компаниялар ва уларнинг ширкат тузилмаларини ўзида бирлаштириган «Самрук-Казына» фонди ҳисобланади.


Galaxy Note 7’нинг «меросхўри» сотувга чиқади » Ўзбекистон янгиликлари – Zamin.uz\nGalaxy Note 7’нинг «меросхўри» сотувга чиқади\n26 март 2017, 07:29\nSamsung бир неча кунлардан сўнг Galaxy S8 флагманини намойиш қилади. У тўғрида деярли барча маълумотларни Терабайт ўқувчиларига тақдим қилиб боряпмиз. Шу кунларда Galaxy Note 7’нинг «давомчиси» бўлган Samsung Galaxy Note 8’нинг 2017 йилнинг кузида сотувга чиқиши тўғрисида маълумотлар пайдо бўлди. Унинг қуйидаги схемалашган тасвири интернетда тарқалиб кетди, деб ёзади Terabayt сайти.\nМазкур телефон аппарати 6,4 дюймли, 4К сиғимли рамкасиз дисплей билан таъминланади. Тасвирда олд панелни деярли тўлиқ эгаллаб турган катта экранни кўриш мумкин. Бу жиҳатдан у Galaxy S8’дан ҳам илғор. Флагманда «Home» тугмаси бўлмайди ва бармоқ излари сканери орқа панелдан ўрин олади.\nКорпуснинг чап томонида овозни бошқариш ва ўчириш тугмалари жойлашган. Коруснинг ўнг томонида эса Bixby овозли ёрдамчисини ишга туширадиган тугма мавжуд. Samsung’нинг тасдиқлашича, мазкур технология виртуал ёрдамчилар орасида «энг ақлли»си экан. Хусусан, у Apple яратган Siri’дан анча-мунча илғор. Чизмада вирутал ёрдамчи тугмаси ёнида яна бир тугма бор. Ҳозирча, унинг вазифаси номаълум. Эҳтимол, у стилусга мўлжалланган ёки камерани ишорали бошқариш учун керакдир.\nСмартфонда 2 та, унинг том ва қуйи қисмида жойлашган овоз карнайи бор. Қуйи қисмда, шунингдек USB-C порти, 3,5 мм.ли айдио-қулоқчин учун коннектор ва S-Pen қаламчаси учун бўлмача бор. SIM-карта бўлмачаси ва хотира картаси учун бўлмачанинг том қисмида бўлиши айтилмоқда.\nЧизмага кўра, экран устида олд камера ва кўзнинг рангдор пардасини текширувдан ўтказувчи сканер бор. Samsung Galaxy Note 8’га бугуннинг илғор Snapdragon 835 процессори ёки янада янгироқ Exynos 9 процессори ўрнатилиб, ундаги оператив хотира 6, доимий ички хотира 256 ГБ сиғимли бўлиши кутилмоқда.\n2016 йилнинг август ойида сотувга чиққан Galaxy Note 7 смартфонининг ёниб кетиши жаҳон миқёсида кузатилгани туфайли, гаджет ишлаб чиқаришдан олиб ташланди. Samsung Galaxy Note 8’нинг 2018 йилдан сотувга чиқиши айтилмоқда.\nЯнгиликлар » Технология » Galaxy Note 7’нинг «меросхўри» сотувга чиқади


24 ноябр 2020, Тошкент вақти: 14:54\nЕвропалик айрим таҳлилчилар газ можаросига Украинадаги ички низолар ҳам сезиларли таъсир кўрсатди, деган фикрдалар.\nРасмий Москва Украина орқали Европага қайтадан газ етказа бера бошлагандан сўнг Европа Иттифоқи давлатларида энергетик бўҳроннинг олди олингандек бўлди. Мазкур можарода ким ютди-ю ва ким ютқазди?\nУкраина ва Россия ўртасидаги газ можаросида Европа Иттифоқини ҳам гаровда ушлаб турилиши бу икки мамлакат учун на сиёсий, на иқтисодий фойда келтирди.\nБироқ зарар кўрган бўлса ҳам, расмий Москва кўпчиликнинг наздида бу можарода мутлоқ ғолиб чиқди. Чунки Киев ва Москва ўртасидаги можаро Европа Россия энергия таъминотисиз кун кечира олмайди, деган эски бир ҳақиқатни яна бир бор ёдга солди.\nБрюсселдаги Европа маркази таҳлилчиси Аманда Ачакоча сўзларига кўра, “расмий Брюссел ўз газ таъминоти учун қўшимча муқобил йўлларни топмас экан, ЕИ Москванинг бундай қилиқларига тоқат қилишга мажбур бўлаверади”.\n31 декабр куни расмий Москва Украина билан газ етказиб беришга оид янги шартномани имзолай олмагандан сўнг Украинага кетаётган газ оқимини умуман тўхтатиб қўйган эди.\nРоссия томони газ фақат Украина учун тўхтатилгани, европалик истеъмолчиларга эса газ узатиш ҳануз давом эттирилаётганини маълум қилди.\nБироқ янги йил байрамидан олти кун ўтиб, Марказий ва Шарқий Европа мамлакатлари ўзларида газ тақчиллиги юзага келгани тўғрисида билдира бошладилар. Москва эса расмий Киевни европалик истеъмолчиларга мўлжалланган газни ўғирлаётганликда айблаб, Украина ҳудуди орқали Европага транзит қилинаётган газни ҳам тўхтатиб қўйди.\nРоссия томони Украинага ишонч қолмаганини билдириб, ЕИни бу можарони ҳал этишга ўз ҳиссасини қўшишга чақирди.\nРасмий Киев эса қувурлардан газ ўғирламаётганини айтиб, Москва атайлаб бу можарога Европани ҳам аралаштиришга уринаётганини таъкидлади.\nГаз можароси давомида Москва ва Киев ўзаро бир-бирига айбловларни ёғдирар экан, ЕИ қишнинг совуқ кунларида деярли газсиз ўтиришга мажбур бўлди.\nРасмий Брюсселнинг бундан ғазаби жўш урса-да, томонларни ўз зиммасига олган мажбуриятларга содиқ қолишга ва газ можаросини зудлик билан ҳал этишга чақиришдан нарига ўтмади.\nКиевдаги Давлатчилик ва демократия институти президенти Иван Лозовий гапиради:\n- Менинг фикримча, мазкур можарода ғарбий европаликларнинг қисман айби ҳам бор. Бу можаронинг таг-тубига бир назар ташлашимиз лозим ва мен Украинадан кўра, айбни Европа остонасига қўйган бўлардим. Боиси Россия ҳаракатларини кескин танқид қила оладиган европалик сиёсатчиларни мен кўрмадим, дейди Иван Лозовий.\nАйрим кузатувчиларнинг наздида Россиянинг газ можароси пайтидаги ҳамда август ойида Грузияга қарши олиб борилган ҳарбий амалиётлари чоғидаги ҳаракатларида ўхшашлик мавжуд.\nБошқа кузатувчилар эса бундай вазиятда ҳам устунлик Россия томонида эканини таъкидламоқдалар. Таҳлилчи Крис Веафер фикрича, “Украинанинг ғарбпараст ҳукумати НАТО ва ЕИга аъзо бўлиш режасига содиқ қолиш учун имкон қадар Европа билан яхши алоқаларни сақлаб қолиши шарт, Россия эса бундан мустасно”.\n- Менимча, бу можаро Россиянинг обрўсига катта путур етказмади, чунки Европада бу муносабатлар ҳар доим чигаллигича қолган, деган фикр бор эди, дейди Крис Веафер.\nАйни пайтда ЕИнинг юқори лавозимли расмийларидан бири яқинда қилган чиқишида Украина ичкарисидаги бўлинишлар Россия билан газ можароси ва Европа газ таъминотининг тўхтатилишига сабаб бўлгани маълум қилди.


Абитуриент-2019. Навбатлар ва тиқилинчлар давом этмоқда. ДТМ вазият бўйича изоҳ берди\n23:26 / 09.07.2019\nЎзбекистондаги барча олий таълим муассасаларида кун ўтган сайин қабул жараёни ўзининг қизғин палласига кирмоқда. Ҳужжат топширувчи абитуриентлар сони эса кундан-кунга ошиб бормоқда.\nЯқинда сайтимиз орқали «Қабул–2019. Навбатлар ва тўлов кассалари» сарлавҳали мақоламизда Тошкентдаги бир қанча ОТМларда қабул жараёнининг бориши, киритилган янгиликлар, ҳужжат топширишга ва тўлов кассаларига узун навбатлар ҳақида сўз юритган эдик. Шундан сўнг қабул жараёнига масъул ташкилотлар томонидан юзага келган муаммо бартараф этилишига умид қилган эдик. Аммо…\nТаҳририятимизга бутун республика бўйлаб қабул жараёнида юзага келаётган навбатлар бўйича мурожаатлар келиши давом этмоқда. Соддалаштирилган тизим яратилганига қарамай, кутилган натижага эришилмагани сабабини билиш мақсадида яна бир бор Низомий номидаги Тошкент давлат педагогика университетида бўлдик.\nНавбатлар, тиқилинчлар ва тушунмовчиликлар кўпайса кўпайган, лекин камаймаган. Қабул жараёнига масъуллар ҳам бу ҳолатдан норозиликларини билдиришди. Уларнинг эътирозича, бу тартибсизлик ва навбатлар вужудга келишига ОТМ айбдор эмас. Яъни, ОТМ томонидан қабул жараёнига етарлича шароитлар қилган. Компьютерлар ва операторлар ҳам етарли. Фақат абитуриентларнинг маълумотларини ДТМ серверига киритишда узоқ вақт узилиш кузатиляпти. Масалан, бугун эрталаб сервер 1 соатча ишлаган кейин умуман уланишнинг иложи бўлмаган. Бунинг натижасида эса соат 8:00да навбат олган абитуриент соат 13:00гача навбатини кутиб қоляпти. Абитуриент ва ота-оналар иссиқда қолиб кетишмоқда. Агар сервер яхши ишлаб турса навбатлар ҳосил бўлмаган бўлар эди.\nШундан сўнг ота-оналар ва абитуриентларнинг фикрлари билан қизиқдик.\n«Эрталаб келганмиз. Шу иссиқда навбатга туришнинг ўзи бўлмайди. Тизим янгиланди, соддалаштирилди дегани шуми? Бизнинг ҳам бола-чақамиз бор. Одамларнинг устидан кулишми бу?» дейди ҳужжат топширишга келганлардан бири.\nҲақиқатдан ҳам ҳаво ҳарорати жуда иссиқ кунда бу навбатларга одамнинг асаби дош бериши қийин. Республиканинг кўплаб ОТМларида худди шундай вазият кузатилмоқда. Масъуллар вилоятлардан юборилган, тиқилинч ва навбатлар туширилган суратларни ҳам кўрсатишди. Буларга сабаб қилиб эса ДТМ маркази сервер эрталаб 1 соатча ишлагани, шундан сўнг алоқа умуман узилгани айтилмоқда.\nБир қатор саволлар туғилди. Ҳужжат топшириш охирлашгани сайин абитуриентлар сони янада кўпаяди. Бу табиий ҳол.\nДТМ маркази етарлича техника базаси билан таъминланганми? Сервердаги узилиш ва қотиб қолишларга сабаб нима? Шу ва бошқа саволлар билан ДТМ маркази эшигини тақиллатдик.\nДТМ тест синовларини дастурий техник таъминот бўлими бошлиғи Улуғбек Норалиев ҳолат юзасидан қуйидагиларни маълум қилди.\n«Хабарингиз бор, бу йилдан абитуриентлар онлайн рўйхатдан ўтказилмоқда. Онлайн ташкил этилган қабул жараёни давомида дастурда баъзи узилишлар содир бўлди. Лекин шу заҳоти бу камчиликлар бартараф этилган. Қабул онлайн ташкил этилгани, бундан ташқари Давлат хизматлари агентлиги ҳам айнан мана шу дастур орқали ҳужжатларни рўйхатдан ўтказаётгани, бунинг натижасида 4500 нафардан ортиқ оператор билан ишлаяпмиз. Таққослаш учун, аввалги йилларда операторлар сони 1500-1800 нафар бўлган. Яна бир сабаб эса абитуриентларнинг асосий қисми қабул ҳафтасининг охирги кунларида ҳужжат топширишидир. Бугун кун ярмигача 40 мингдан ортиқ абитуриент рўйхатдан ўтди. Куннинг қолган қисмида яна шунча абитуриент рўйхатдан ўтказилишини прогноз қилиб турибмиз. Эртадан эса абитуриентларни рўйхатдан ўтказишни кунига 100 минг нафардан режа қиляпмиз. Бу ҳам абитуриентлар учун ноқулайликлар келтириб чиқаряпти. Навбатлар муаммосидан хабаримиз бор. Олий ва ўрта махсус таълим вазирлиги билан бу масала устида иш олиб боряпмиз. Қабул соатларини узайтириш ва охирги абитуриентгача ишлашни режалаштиряпмиз. Бу йилдан дастурга баъзи бир ўзгартиришлар киритилган. Олдинги йиллари ҳам ушбу дастур ишлаган, лекин бироз бошқача бўлган. Яъни, абитуриентдан ҳужжат олиш жараёни дастурга киритиш билан боғлиқ бўлмаган. Бундан ташқари, бу йилдан ушбу дастур Ички ишлар вазирлигининг паспорт тизимига бевосита уланган. Бу йилдан тўлов жорий қилинган бўлиб, банклараро тизим ҳам бизнинг дастурга уланган. Демак, бизнинг дастур бир вақтнинг ўзида учта марказ билан боғланган ҳолда ишламоқда. Бунинг натижасида тўхталишлар кузатиляпти, лекин узилишлар бўлгани йўқ. Бу йил абитуриентлар сони 1 миллиондан ортиқ бўлиши прогноз қилинган. Шунга яраша техника ва тармоқ ускуналари харид қилинган. Лекин бу биринчи йил бўлгани учун муаммолар кузатилмоқда, қолаверса, бизнинг тармоқ бир вақтнинг ўзида бошқа марказлар билан уланган ҳолда ишлаяпти. Ҳозирда Ахборот вазирлиги ходимлари ва UzTelecom ходимларини жалб қилганмиз. Юзага келган муаммодан хабаримиз бор. Узилишлар ва қотиб қолишлар тез соатларда бартараф этилишига ваъда берамиз», дейди техник таъминот бўлими бошлиғи.\nДемак, ДТМ маркази ҳам юзага келган муаммодан хабардор. Улар муаммони бартараф қилиш мумкинлигини, бунинг учун барча шароитлар етарли эканини айтишмоқда. Ваъда олинди. Муаммо бартараф қилинишига умид билдириб қоламиз. Чунки қабул жараёнидаги ҳолат абитуриентларга тест синовларидан олдин салбий таъсир ўтказиши ҳам мумкин. Айниқса, ёз ўртасида кузатилаётган ҳаво ҳарорати ҳисобга олинса.\nKun.uz қабул жараёнларидаги ҳолатларни республика кесимида кузатишда давом этади.\n8660 та чет тили сертификатининг 581 таси талабга жавоб бермаслиги аниқланди – ДТМ


Лука Модрич Криштиану Роналдуни ортда қолдириб, "Олтин тўп" соҳиби бўлди\n30 июн 2022, Тошкент вақти: 18:44\nХорватиялик футболчи Лука Модрич.\nХорватиялик футболчи Лука Модрич 2018 йил учун «Олтин тўп» соҳиби бўлди. У «Олтин тўп»га номзод бўлган Криштиану Роналду ва Антуан Гризманни ортда қолдирди.\nХорватия терма жамоаси ва Мадриднинг «Реал» клуби ярим ҳимоячиси бўлган Лука Модрич май ойида «Реал» таркибида Чемпионлар Лигаси ғолиби бўлган. Июль ойида эса Хорватия терма жамоаси таркибида финалга чиққан.\nНоябрь ойида ФИФА Лука Модрични «Йил ўйинчиси» деб эълон қилган эди.\n2008 йилдан бери то шу кунгача Криштиану Роналду ва Лионелю Месси беш мартадан «Олтин тўп»га эгалик қилган. Жорий йилда Роналду иккинчи, Месси эса бешинчи ўринни олди.


Афғонистонда ЎИҲ аъзоси эканликда гумонланган шахслар қўлга олинди\nЎИҲнинг Қундуз вилоятидаги жанггарилари.\nАфғонистон ва халқаро коалиция кучлари Таҳор вилоятининг Ишкамиш туманида ўтказган қўшма амалиёт давомида Ўзбекистон исломий ҳаракатининг жанггариси эканликда гумонланган икки шахс қўлга олинди.\nАфғонистондаги АҚШ кучлари матбуот хизмати баёнотига кўра, Ўзбекистон исломий ҳаракати раҳбари Қундуз вилоятида ҳужумлар амалга ошириш учун масъул бўлган жанггарилар гуруҳини бошқаради.\nРасмийларга кўра, амалиёт давомида бир нечта портловчи қурилмалар ҳам қўлга туширилган.\nАйни пайтда, Қандаҳор вилоятининг Шох Вали Кот туманидан 20 июл куни толиблар лидерини қўлга олиш учун ўтказилган рейдда бир неча гумондор шахс қўлга олинган.